Naročita  trgovina  muške, 
ženske  i  dječje  konfekcije. 


SLIKA  ŽIVOTA  U  MLAĐE  TERCIJARNO  DOBA. 


Prilog  „Prirode"  hr.  1.  — 


Naša  domovina  u  davno  doba. 

Pripovijeda  Ferdo  Koch. 

# 

I.  Mlađe  tercijarno  doba.1 

(Sa  1  tablom.) 

U  davno  doba  —  pred  nekoliko  milijuna  godina  —  prije 
no  je  čovjek  kao  razuman  stvor  zavladao  i  živom  i  mrtvom  pri¬ 
rodom  na  zemlji,  naša  je  domovina  imala  sasvim  drugo  lice  — 
ni  malo  nalik  današnjemu.  Mjesto  šumovitih  gora,  plodnih  rav¬ 
nica  i  plovnih  rijeka,  puklo  na  sve  strane  široko  more  sa  mnogo 
otoka  i  otočića.  U  doba,  o  kojemu  govorimo  -  t.  zv.  neogensko 
doba  —  sezalo  je  veliko  more  (zovu  ga  panonsko)  sve  do  Kar¬ 
pata,  odanle  preko  Beča  daleko  u  Štajersku,  kroz  Zagorje,  pa 
između  Zagrebačke  i  Samoborske  gore  na  istok  kroz  Slavoniju. 
Ivančica,  Ljubelj  i  Kalnik,  Strugača,  Kuna  gora  stršile  su  kao 
otoci  iz  toga  mora.  Veliki  (do  43  kim)  dugačak  otok  bila  je  u  ono 
doba  Zagrebačka  gora.  Otok  je  u  to  doba  bila  i  današnja  Mosla¬ 
vačka  gora,  pa  Papuk,  Krndija,  Psunj,  Požeška  i  Fruška  gora. 
Kraj  od  Karlovca  do  mora,  Lika  i  Krbava  sa  Velebitom,  bio  je 
u  to  doba  suho  kopno.  Ti  otoci  i  to  more  nisu  bili  bez  života. 
Otoci  su  obrasli  gustom  šumom,  a  more  je  prepuno  najraznijih 
životinja.  U  ono  doba,  jednako  kao  i  danas,  pogibala  je  i  biljka 
i  životinja.  Na  uginulo  biće  naslagao  se  u  vodi  i  moru  mulj  i 
pijesak,  poklopio  to  biće  i  uščuvao  se  tako  od  biljke  bar  otisak 
lista,  stabljike  ili  ploda,  a  od  životinje  tvrđe  česti :  kostur,  školjka, 
puževa  kućica  itd.  Poslije  mnogo  vremena  dospije  dizanjem  kopna 

1  Povijest  razvoja  zemljina  razdijeljena  je  u  pojedine  odsjeke,  u 
pojedino  doba;  jedno  takvo  doba  zove  se  tercijarno. 

Priroda.  1 

takovo  pradavno  životinjsko  i  biljevno  grobište  na  suho  i  ostaje 
ovdje  sa  svojim  bogatim  uklopljenim  ostancima  netaknuto,  dok 
ga  ne  izruje  ili  ne  otvori  brzica  voda,  ili  koja  druga  prirodna 
sila,  a  možda  da  se  kojim  slučajem  na  nj  i  sam  čovjek  namjeri. 

Takvih  bogatih  grobišta  sa  raznim  okamenjenim  životinjama 
i  biljem  ima  iz  onog  doba  u  našoj  domovini  mnogo.  Eto  samo 
da  spomenemo  naš  mali  Radoboj,  što  se  šćućurio  podno  cvisoke 
Strahin jšćice  tamo  u  blizini  Krapine.  Kod  tog  sela  —  priča  narod 
—  palio  je  neki  seljak  na  svojoj  oranici  vatru  i  opazi  nakon 
nekog  vremena,  kako  pojedini  grumeni  zemlje  gore  modrim  pla¬ 
menom,  kao  da  je  tko  zapalio  sumpor.  Tamošnji  župnik  (bilo  je 
to  još  onda,  kad  u  Zagrebu  nismo  imali  prirodoslovnog  muzeja) 
poslao  je  nešto  ove  zemlje  u  Beč,  gdje  se  ustanovilo,  da  je  to 
u  istinu  dobar,  gotovo  čisti  sumpor.  Nedugo  za  tim  počeli  su 
tamo  rudari  sumpor  kopati.  Iskapanjem  sumpora  opazili  su  u  ta¬ 
mošnjem  laporu  (tupiji)  vrlo  mnogo  lijepih  otisaka  lišća  razno¬ 
likog  bilja,  našli  su  u  tom  laporu  velik  broj  sačuvanih  kukaca, 
riba,  školjki  itd.,  tako  da  je  naš  mali  Radoboj  postao  u  naučnom 
svijetu  vanredno  uvaženo  mjesto. 

Posve  slične  biljke  i  životinje  naći  ćemo  okamenjene  u  la¬ 
porima  kod  sv.  Nedelje  kraj  Samobora,  u  Podsusedu  i  Dolju 
kod  Zagreba.  Stari  Susedgrad  stoji  na  brdu,  koje  je  većim  di¬ 
jelom  sagrađeno  od  lapora,  a  i  sam  grad  sazdan  je  od  lapora.  Na 
plohama  tih  lapora  može  se  često  zapaziti,  sad  otisak  kakva  lista, 
sad  riblja  ljuska  ili  sama  ribica,  a  ima  u  tom  laporu  i  cijelih  če¬ 
šera  neke  crnogorice.  Najviše  se  našlo  okamenjenih  riba  u  prhkom, 
škriljavom  laporu  kod  Dolja  blizu  Podsuseda.  A  med  tim  ribi¬ 
cama  ima  ponajviše  takvih,  koje  su  u  bližem  srodstvu  sa  sardelom 
i  harengom,  ali  ima  ovdje  kao  i  na  drugim  spomenutim  mjestima 
riba,  kojima  rođaci  još  i  danas  živu  u  našem  Jadranu  i  drugim 
morima.  Tako  se  je  našlo  n.  pr.  vrsti  lubena,  kanja,  škarpine, 
cipala,  jaglunića,  glamoča,  lokarda,  rumbaca  i  dr. 

Proučavanjem  biljevnih  ostanaka  kod  Radoboja,  Podsuseda, 
Dolja  i  sv.  Nedelje,  opazili  su,  da  tu  ima  biljki,  koje  danas  rastu 
samo  u  krajevima,  gdje  je  vruće,  toplo  ili  opet  umjereno  pod¬ 
neblje.  Ove  nam  dakle  biline  dokazuju,  da  je  u  ono  doba  u 
našim  krajevima  bilo  podneblje  toplo,  a  toplo  more  oplakivalo 
je  otoke  —  naše  današnje  gore.  Ti  su  otoci  stršili  dosta  visoko 
iz  mora.  Uz  obalu  raslo  je  bilje,  kojemu  je  prijala  veća  toplina, 
raslo  je  dakle  bilje  tropsko  i  subtropsko.  Takvog  bilja  našlo  se 
u  laporima  kod  Suseda,  Dolja  i  Radoboja;  bile  su  to  palme,  lo¬ 
vori,  smokve,  cimetovke,  sapunovke  itd. 

Dok  je  tako  bilo  na  podnožju  otoka,  dotle  su  viši  dijelovi, 
a  ponajpače  vrhovi  bili  pokriti  gustom  šumom,  kaku  još  i  danas 
nalazimo  u  tim  gorama.  Po  ostancima  lišća  vidimo,  da  je  gorski 
otok  zagrebački  bio  u  to  doba  zašumljen  crnogoricom,  pa  bukvom, 
hrastom,  brezom,  javorom,  kestenom  itd. 


Hrvatska  poljodjelska  banka 

dioničarsko  društvo. 

Centrala:  Zagreb,  Preradovićeva  ulica  broj  5. 

Podružnice:  Rijeka:  Ugao  Via  đella  Torre  i  Via  del  Porto. 
Sarajevo:  Čemaluša  ulica  broj  58. 

Ispostave:  Bribir,  Čabar,  Hreljin. 


Dionička  glavnica  ,  .  .  .  K  1,761.600- — 

Pričuve . K  617.000- — 

Ulošci  preko . K  11,000.000- — 

Prima  uloške  na  knjižnice  i  na  tekući  račun  te « 
ih  ukamaćuje  najpovoljnije. 

Bavi  se  sa  svim  poslovima,  koji  spadaju  u  bankovnu 
struku,  napose  eskomptira  mjenice,  podjeljuje  predujmove, 
na  vrijednosne  papire  i  robu.  kupuje  i  prodaje  vrijednosne 
papire,  strani  novac  (valute),  čekove,  doznake  na  tu-  i  ino¬ 
zemstvo  itd. 

Matica  je  od  preko  350  hrvatskih  seljačkih  zadruga,  koje 
broje  oko  40.000  članova.  Svi  ti  članovi  jamče  cijelim  svojim 
imetkom,  vrijednim  preko  120  milijuna  kruna,  neograničeno  za 
vjeresiju  zadruge.  Osniva  zadruge  u  svim  krajevima  domovine. 

Kupuje  dobra  za  parcelacije  i  kolonizacije,  a  preuzima  ;i 
komisionalno  prodavanje  istih. 

Dobavlja  sve  vrsti  gospodarskih  potrepština 

kao:  vršaće  stroje,  mlatila,  kosilice,  runila,  okapala,  plugove, 
sječkarice,  peronospora-štrcaijke,  preše  i  runila  za  groždje  i 
druge  sprave,  zatim  galicu,  liko,  sumpor  itd. 

Prodaje  sve  vrsti  umjetnih  gnojiva,  napose :  Thoma- 
sovu  drozgu,  kajnit,  superfosfat,  kalijevu  sol,  čilsku  salitru  itd. 

Sve  to  iz  prvih  tvornica  i  uz  najpovoljnije  uvjete. 

— ==■— i  Dnevna 'sveza  s  Amerikom  — . — 

Kako  je  to  davno  more,  što  se  valjalo  podno  Zagrebačke 
gore,  bilo  više  zatvoreno,  a  priticalo  mu  potocima  i  rijekama 
mnogo  slatke  vode,  gubilo  je  ono  sve  više  svoju  slanost,  tako 
da  je  postalo  brakično  ili  kako  naši  Primorci  kažu  bočato,  po¬ 
stalo  je  otprilike  onakovo,  kakovo  je  danas  Crno  more.  U  takvom 
moru  živjeli  su  tada  puževi  i  školjke,  čiji  potomci  još  i  danas 
vole  manje  slana  mora.  Tu  su  u  prvom  redu  oštrige.  I  mi  na¬ 
lazimo  danas  u  onim  naslagama,  što  su  se  u  ono  doba  taložile 
uz  morsku  obalu,  svu  silu  raznih  oštriga,  koje  nam  pričaju  o  tom 
„zagrebačkom44  moru. 

Uz  morsku  obalu  stvarali  su  se  tada  još  pješčenjaci  i  gro¬ 
mače,  a  ponajviše  bijeli  i  žućkasti  šupljikavi  vapnenac,  koji  je 
nastao  od  vapnenih  resina,  što  su  rasle  u  moru  blizu  obale,  a 
nastao  je  nešto  i  od  raznih  puževih  kućica  i  školjka.  Takav  je 
vapnenac  onaj  iz  Vrapča,  koji  još  i  danas  rabe  za  izgradnju 
savske  obale,  a  koji  je  dao  građu  ne  samo  za  mnogo  kuća  u 
Zagrebu,  nego  i  za  prvostolnu  crkvu  i  za  crkvu  sv.  Blaža.  U 
takvom  vapnencu  nađeni  su  u  Vrapču  komadi  rebra  nekog  izu- 
mrlog  morskog  sisavca,  koji  pripada  rodu  morževa  (Wahlross) 
—  Metaxytherium?  —  Ovaj  golemi  sisavac  hranio  se,  kao  i 
njegovi  danas  živući  rođaci,  morskim  životinjama  (ribama,  ra¬ 
cima,  školjkama),  a  izilazio  je  rado  i  na  obalu,  da  se  užije 
toploga  sunca.  No  nije  to  bio  jedini  sisavac,  koji  je  u  našem 
moru  živio.  Na  južnoj  strani  Susedskog  brijega  našli  su  radnici, 
vadeći  kamen,  pred  kojih  petdeset  godina  kostur  nekog  kita. 
Glasoviti  belgijski  geolog  u  Louven-u  (Lowen)  Van  Beneden  dao 
je  tomu  kitu  ime  „zagrebački  kit44  —  Mesocetus  Agrarni  (danas 
pišu  naši  geolozi  mjesto  Agrarni  —  zagrabiensis). 

No  i  život  na  kopnu  bio  je  u  to  doba  nešto  neobičan.  Po 
paomama  verale  se  opice,  a  po  travnicima  i  gušticima  pasle, 
antilope  i  gazele.  Bilo  je  tu  i  nosoroga  i  slonova,  med  kojima  se 
osobito  isticao  dinoterijum  (ili  strahovita  životinja)  sa  svojim 
kljovama,  koje  su  mu  visile  iz  donje  čeljusti  kao  dva  debela 
oštra  bodeža  (vidi  tablu). 

Ovom  brojnom  društvu  životinja  iz  onog  doba  pridruži  se 
nedavno  jedna  posve  nova  vrst.  Gospodin  Baruškin,  mjernik 
u  Ivancu,  darovao  je  prirodoslovnom  muzeju  u  Zagrebu  hrpteni 
okamenjeni  štit  jedne  velike  kornjače,  što  je  nađen  pred  više 
godina  u  kamenolomu  pokraj  kapele  sv.  Vuka  kod  Voće  donje. 
Proučivši  točno  ovu  okamenjenu  kornjaču,  našli  smo,  da  je  to 
nova  vrst,  a  uz  to  je  to  prva  dosada  u  našoj  domovini  ot¬ 
krivena  fosilna  (okamenjena)  kornjača 

Nazvali  smo  je  Trionyx  crociticus. 

Rođaci  ove  kornjače  živu  još  i  danas  u  toplijim  krajevima 
Amerike,  Azije  i  Afrike.  Živu  u  rijekama,  no  rado  zalaze  i  u 
mora,  pa  tu  blizu  obala  love  ribu  i  rake,  a  i  tvrde  školjke  ne 
mogu  odoljeti  snazi  njihovih  čeljusti.  Razdražljive  su  to  i  za- 

grižljive  životinje,  pa  su  i  čovjeku  pogibeljne.  Naša  je  kornjača 
po  svoj  prilici  dospjela  bud  živa  ili  već  mrtva  iz  rijeke,  koja  je 
negdje  u  Štajerskoj  uticala  u  more  onog  doba,  u  okolicu  Voće. 
Po  sačuvanom  se  štitu  vidi,  da  su  ga  morski  valovi  bacali 
o  obalu,  jer  je  nešto  na  vanjskoj  površini  istrugan.  Konačno  ga 
je  vapneni  pijesak  negdje  na  obali  zasuo  i  tako  nam  ga  sačuvao, 
da  nakon  miljuna  godina  dospije  kao  vrijedna  i  rijedka  okamina 
u  naš  muzej. 

Ova  naša  kornjača  jedna  je  od  najvećih  dosada  nađenih 
okamenjenih  ovoga  roda.  Dugačka  je  preko  37  cm,  a  široka  35 
cm.  Srodne  vrsti,  nađene  kod  Beča  i  u  Štajerskoj  u  naslagama 
iz  istog  onog  doba,  većinom  su  mnogo  manje. 

Koncem  t.  zv.  sarmatske  dobe,  o  kojoj  je  evo  sada  bilo 
govora,  počelo  se  more  sve  više  povlačiti  iz  ovih  krajeva.  Za¬ 
ostala  su  samo  oveća  i  omanja  jezera,  u  koja  su  uticale  mnoge 
rijeke  i  potoci.  Jezera  su  postala  slatkovodna,  a  obrasla  ih  je 
trstika  i  šaš;  prijašnjih  je  životinja  u  njima  gotovo  posve  ne¬ 
stalo.  No  kasnije,  u  još  mlađe  tercijarno  doba  —  u  t.  zv.  pliocenu 

—  počelo  se  je  kopno  opet  spuštati,  a  more  ponovno  poplavi 
ove  krajeve,  ali  nikad  više  tako,  da  bi  postalo  pravo  slano  more. 
U  tom  se  moru,  koje  je,  što  dalje  to  više,  bivalo  slađe,  pojavio 
živahan  razvoj  ponajviše  sitnijih  puževa,  školjka  i  raznih  riba. 
Najmlađe  naslage,  koje  su  nastale  u  to  doba  t.  j.  koncem  ter¬ 
cijara,  nazivljemo  paludinskima  po  velikom  obilju  vodenih 
puževa  iz  roda  Paludina.  U  paludinskim  naslagama,  koje  sastoje 
od  pijeska  i  mekanog  lapora,  naći  je  na  nekim  mjestima  u  Sla¬ 
voniji  toliko  obilje  puževih  kućica,  da  ih  možemo  lopatom  za¬ 
grabiti.  U  cijelom  naučnom  svijetu  poznata  su  takova  nalazišta 
kod  Novske,  Batrine,  Cernika,  Nove  Gradiške,  Sibinja,  Oriovca, 
Malina,  te  kod  Čerevića,  Karlovaca  itd. 

Prestankom  tercijanog  doba  ponestalo  je  posve  tih  jezera 
tragovi  su  im  ostali  samo  još  u  nekim  slavonskim  i  srijemskim 
barama  —  a  naša  domovina  poprimila  je  ono  lice,  kakovo  danas 
vidjevamo.  Nadošlo  je  iza  tercijarnog  takozvano  diluvijalno  doba, 
doba  u  koje  su  se  dogodile  prevažne  promjene  na  sjevernoj  poli 
naše  zemlje,  doba  posljednjih  oleđivanja  i  odmrzavanja  sjeverne 
polutke  —  a  konačno,  što  je  za  nas  najvažnije  —  u  to  doba 
živio  je  već  čovjek,  živio  kao  već  razumno  biće  i  u  našoj  domovini. 
Da  je  tome  tako,  dokazuju  nam  obilni  ostanci  kostiju  diluvijalnog 

—  krapinskoga  čovjeka.  Uz  te  ostanke  nađeno  je  i  oružje  i 
oruđe,  kojim  se  služio  naš  praotac,  nađeno  je  kostiju  onih  živo¬ 
tinja,  koje  je  on  lovio  i  kojima  se  hranio. 

Fotografije  na  lišću. 

Priopćio  Dr.  V.  Vouk. 

(Sa  dvije  slike.) 

Sjedeći  u  debelom  hladu  zelene  krošnje  starodrevna  drveta, 
jamačno  da  rijetko  kada  pomišljamo,  koliko  zanimljivosti  ima  u 
tom  zelenom  pokrovu?  A  možda  mi  naprosto  ne  bi  htjeli  ni  vje¬ 
rovati,  kada  bi  nam  tko  reko,  da  je  bez  onog  zelenog  saga  na  kori 
zemaljskoj,  bez  zelenog  lišća  na  bilju,  životinjski  i  ljudski  život 
uopće  nemoguć.  Ta  čuli  ste  valjda,  kako  je  u  velikim  pustinjama, 
koje  prekriva  vječni  pijesak,  sve  mrtvo  i  bez  života.  Tek  u  oazama, 
u  kojima  imade  ponešto  vode  i  zelenila  paoma  i  drugog  bilja, 
naselile  su  se  životinje,  a  s  njima  i  čovjek. 


Fotografije  na  listu  dragoljuba.  (Reprodukcija  po  originalima 

prof.  Molischa). 


Treba  samo,  promisliti  čime  se  mi  hranimo.  Svakako  nešto 
životinjskim  mesom,  ali  najvećma  biljevnom  hranom.  No  ako 
ćemo  pravo,  hranimo  se  uopće  biljevnom  hranom,  jer  se  i  živo¬ 
tinje,  kojih  meso  jedemo,  hrane  biljevnom  hranom.  1  baš  sva  ta 
biljevna  hrana,  kao  i  ona,  koju  imamo  u  svakidašnjem  kruhu, 
nalazi  se  u  zelenom  listu.  Svaki  i  najmanji  zeleni  listak  za  sebe  je 
jedna  izvanredno  divno  uređena  tvornica,  koja  bez  ogromnih  dim¬ 
njaka  i  tmastih  stupova  dima  tjera  svoje  strojeve  pomoću  jedne 
zajedničke  sile,  koja  je  izvor  svega  života  —  pomoću  sjajnih 
traka  žarkoga  sunca. 

Evo  kako  to  biva.  Svaki  zeleni  listak  sastavljen  je  od  tisuće 
malenih  dijelova  t.  zv.  stanica,  od  kojih  je  svaka  među  ostalim 
ispunjena  i  sitnim  zelenim  zrncima,  koje  mi  nazivamo  lisnim 
zelenilom  ili  hlorofilom.  Ako  po  danu  rasčinimo  ovakov  list  i 
dobro  promotrimo  ova  zelena  hlorofilna  zrnca  pod  sitnozorom, 


6 


to  ćemo  skoro  u  svakom  zrnu  zapaziti  još  po  jedno  bjelkasto 
zrno.  Ovo  u  hlorofilu  uklopljeno  zrno  jednaka  je  kemijskog  sa¬ 
stava  kao  i  zrnje,  koje  se  nalazi  u  žitnoj  sjemenci  ili  u  krumpiru. 
To  je  t.  zv.  škrob,  koji  je  jedno  od  najvažnijih  naših  hranila. 
Taj  škrob  dakle  nastaje  u  hlorofilu  t.  j.  u  listu,  te  zelena  biljka 
imade  jedino  taj  patenat,  da  fabricira  škrob.  Čovjek  nije  još 
otkrio  tajne  tog  patenta,  te  nije  kadar,  da  imitira  takvu  tvornicu. 
K  tomu  dobiva  zelena  tvornica  lista  svoje  surovine,  iz  kojih  pravi 
škrob,  pa  slador,  na  vrlo  jeftin  način.  Nješto  iz  zraka,  a  nješto 
iz  zemlje.  Iz  zraka  dobiva  biljka  ugljik  u  plinovitom  stanju  u  t. 
zv.  ugljičnoj  kiselini,  a  iz  zemlje  prima  vodu.  Iz  ugljika  i  vode 
pravi  biljka  taj  škrob.  U  tu  svrhu  potrebna  je,  kako  već  rekosmo,  i 
sila  za  pogon  tvorničkih  strojeva  u  listu,  a  tu  dobiva  i  opet  na 
jeftin  način  od  sunca.  I  baš  zato  naša  zelena  tvornica  i  miruje 
preko  noći.  Čim  utone  sunce,  a  nestane  svijetla,  prestanu  stro¬ 
jevi  lista  raditi,  a  tim  prestaje  stvaranje  škroba.  0  tom  se  mo¬ 
žemo  lako  osvjedočiti  i  to  na  vrlo  jednostavan  kemijski  način. 
Ako  škrobu  dodamo  malo  joda,  to  će  škrob  poprimiti  krasnu  kao 
nebo  modru  boju.  To  je  karakteristično  za  škrob.  To  isto  mo¬ 
žemo  upotrebiti  na  listu.  Ako  iskuhamo  list,  pa  ga  stavimo  u 
jod,  to  će,  ako  u  listu  ima  škroba,  poprimiti  modro-crnu  boju. 
Ako  to  isto  pokušamo  na  listu  rano  u  jutro,  to  će  list  ostati 
bijel  i  svjetao,  jer  u  njemu  nema  škroba.  Po  noći  je  tvornica 
škroba  mirovala  i  sav,  po  danu  napravljeni  škrob,  razmješten  je 
nešto  u  biljnom  tijelu  u  posebna  spremišta,  a  nešto  je  opet  po¬ 
trošen  ili  pretvoren  u  slador. 

Ta  reći  ćete  nam  možda,  što  vam  to  sve  tumačimo  i  o  svemu 
i  svačem  pripovijedamo,  samo  ne  o  onom,  što  smo  vam  u  na¬ 
slovu  obećali.  Vas  fotografija  možda  više  zanima,  nego  li  pre¬ 
davanja  iz  fiziologije  bilja.  Samo  malo  strpljivosti  treba  i  onmah 
ćete  znati,  da  vas  nismo  zabadava  zadržavali,  jer  baš  u  tom  grmu 
zec  leži. 

Jedan  od  znamenitih  botaničara  prošloga  vijeka  imenom 
Sachs  izveo  je  spomenuti  pokus  na  mnogo  zgodniji  način.  On 
je  jednostavno  prekrio  list  na  jednom  mjestu  uskim  trakom 
crnog  papira  i  onda  je  metnuo  list  na  svijetlo,  te  je  pred  večer 
izveo  probu  sa  jodom.  Onaj  dio  lista  pod  crnim  papirom,  na 
koji  nije  dopiralo  svijetlo,  ostao  je  bezbojan,  dok  je  ostali  dio 
lista  potamnio.  Škrob  se  je  dakle  stvorio  samo  na  svijetlu.  Mjesto 
crnog  traka  papira  možemo  staviti  i  tiskana  slova,  te  ćemo  na 
isti  način  pomoću  svijetla  i  joda  dobiti  na  listu  otisak  slova. 
Nedavno  došao  je  prof.  Molisch  u  Beču  na  zgodnu  misao,  te 
je  stavio  na  list  čitavi  fotografski  negativ  i  na  taj  način  dobio 
je  na  listu  pozitiv  slike.  Zeleni  list  služio  mu  je  pri  tom  kao 
fotografski  papir  za  kopiranje.  Dobivene  slike  u  listu  potpunoma 
su  uspjele  i  bile  su  jasne,  kako  to  pokazuju  i  naše  slike,  izve¬ 
dene  po  originalima  prof.  Molisch  a  na  listu  dragoljuba. 


7 


Ako  biste  možda  htjeli  ovaj  zanimljivi  pokus  opetovati,  to 
je  najbolje  držati  se  točnog  propisa  prof.  Mol  iseli  a: 

Prije  svega  treba  izabrati  na  zdravoj  biljci  jedan  zdravi  i 
čitavi  list.  Najbolje  je  u  tu  svrhu  upotrijebiti  list  dragoljuba 
(Tropcieolum  majus).  Negativ  kontrastne  slike  stavi  se  na  to  u 
obični  okvir  za  kopiranje  i  prekrije  se  vrlo  tankim  staklom,  da 
vlažni  list  ne  ozlijedi  naslagu  gelatine  na  negativu.  Na  taj  pre¬ 
kriveni  negativ  stavi  se  list  —  sasvim  naravski,  da  se  ne  smije 
otrgnuti  od  biljke  —  i  pričvrsti  se  lagano  drvcima  i  perima  u 
okviru,  pazeći  pri  tom,  da  se  list  nimalo  ne  ozlijedi. 

Ovaj  pokus  treba  izvesti  za  lijepoga  i  sunčanog  dana,  tako 
da  okvir  sa  negativom  i  listom  ostane  od  jutra  do  večeri  izložen 
na  suncu.  Na  večer  možemo  list  odrezati,  izvadimo  ga  tad  iz 
okvira  i  stavimo  jednu  minutu  u  kipuću  vodu.  Iza  toga  treba  list 
staviti  u  toplu  žestu,  u  kojoj  se  lisno  zelenilo  otopi,  tako  da  list 
ostane  skoro  posvema  bijel.  Na  to  se  list  stavi  u  tamnu  rasto- 
pinu  joda  u  žesti  t.  zv.  jodnu  tinkturu  —  i  u  taj  čas  je  pozitiv 
slike  gotov. 

Mi  bi  mogli  upotrijebiti  list  kao  fotografsku  ploču,  stavivši 
ga  u  fotografski  aparat,  ali  ova  je  procedura  dulja  i  nespretnija, 
jer  bi  onda  istom  dobili  na  listu  negativ,  iz  kojega  bi  morali 
praviti  pozitiv,  a  po  navedenom  načinu  dobijemo  odmah  na  listu 
pozitiv. 

Ovaj  zanimljivi  pokus  fotografiranja  na  lišću  nema  nikakove 
osobite  znanstvene  vrijednosti,  ali  nam  ipak  pokazuje,  kakovom 
točnosti  radi  sunčana  zraka.  Gdje  ima  više  svijetla,  tu  će  nastati 
više  škroba,  tako  da  se  i  najmanje  razlike  svijetla  u  listu  jasno 
odrazuju. 

Tako  sa  fotografijom  na  listu  možemo  dokazati  jedan  od 
najvažnijih  životnih  pojava  bilja,  naime  tvorbu  organske  (škrobne) 
hrane  pomoću  sunčanog  svijetla,  koji  pojav  mi  obično  nazivamo 
„asimilacija  bilja". 


Soda. 

Napisao  Milan  Marković. 

Čovjek  je  oduvijek  nastojao  da  ukloni  ono, 'što  mu  se  ne 
mili,  a  prigrli,  što  mu  prija.  Nečistoća  je  neprijatna,  a  čistoća  je 
pola  zdravlja,  veli  naš  narod,  zato  se  čovjek  proti  nečistoće  uvijek 
borio.  U  borbu  je  uvodio  i  uvodi  sredstva,  kojima  će  što  lakše  po¬ 
stići  svrhu.  Najvažnije  je  sredstvo  našao  za  svoju  obranu  proti 
nečistoći  u  vodi,  no  već  je  odavno  saznao,  kako  vodu  u  tom 
poslu  vanredno  pomaže  soda. 

Koji  od  nas  ne  zna  sa  sapun  i  njegovu  svrhu.  Kemičar 
Liebig  kazao  je,  da  bi  se  kultura  pojedinih  naroda  mogla  mjeriti 
prema  njihovom  potrošku  sapuna.  A  taj  sapun  pravimo  pomoću 
sode.  Koristi  nam  soda  i  na  druge  načine.  Svjetlost  je  nosilac 
života,  pa  zato  svaki  od  nas  nastoji,  da  nas  obasja  što  više  svjetlih 
sunčanih  zraka,  koje  prodiru  i  u  najsiromašniju  kolibu  kroz 
staklo;  to  važno  staklo,  za  kuću,  znanost  i  industriju,  pravi  se 
pomoću  sode.  Jednako  koristi  ona  medicini  i  bojadisarstvu.  A  tko 
nije  čuo  za  ,,sođa“-vodu,  što  se  nalazi  u  jakim  staklenim  bo¬ 
cama,  na  kojima  su  pričvršćene  kositrene  glave,  iz  kojih  pri¬ 
tiskom  ruke  sikta  i  brizga  u  čašu  rumena  vina  reska  tekućina? 
U  toj  vodi  doduše  nema  ni  traga  sodi,  no  onaj  njezin  reski,  ki¬ 
seli  tek  potiče  od  nekog  plina,  što  ga  dobivamo  iz  sode,  potiče 
od  ugljične  kiseline,  ili  točnije,  ugljikova  dvokisa  koji  u  obliku 
sitnih  mjehurića  naglo  izilazi,  kad  uštrcamo  ,,sođu“  u  vino. 

Prije  nego  je  čovjek  sam  znao  načiniti  mnoge  dobre  stvari, 
našao  ih  je  u  krilu  prirode.  Tako  je  bilo  i  sa  sodom.  Na  mnogim 
mjestima  zemlje,  osobito  u  Americi,  srednjoj  Africi,  Egiptu  ima 
suhe  sode,  ili  otopljene  u  tako  zvanim  natronskim  ili  sodnim 
jezerima.  Osobito  Amerika,  zemlja,  u  kojoj  ima  svega  dobroga,  ali 
za  nas  i  zloga,  u  kojoj  je  mnogi  naš  zemljak  potražio  med  i 
mlijeko,  a  našao  pelin  i  čemeriku,  ima  mnogo  prirodne  sode.  U 
mnogim  jezerima  u  Kaliforniji  ima  goleme  količine  sode.  U  Owens- 
Laku  ima  je  otopljene  na  milijune  tona;  njegov  najveći  pritok 
Owens-Riwer,  donese  mu  je  svake  godine  po  čednim  sudovima 
oko  200000  tona.  Ljudi  pomalo  isparivaju  prirodne  otopine  sode 
u  plitkim  jamama,  pomoću  sunčane  topline,  a  zaostalu  tvar  šalju 
u  trgovinu. 

1  u  pepelu  nekih  biljki  ima  sode.  U  Španiji  su  je  nekad 
dobivali  iz  pepela  takovog  bilja  u  većoj  količini.  Tu  su  sodu 
zvali  ,,barilla“,  a  izvažali  su  je  čak  u  Englesku  i  Francesku. 

Dobrih  stvari,  koje  su  nađene  u  prirodi,  treba  sve  više  i 
više.  Potreba  nuka  ljudstvo,  da  oponaša  prirodu  i  da  samo  po¬ 
kuša  praviti  ono,  što  mu  treba.  Često  niknu  ideje  u  pojedinaca, 
koje  realizirane  donesu  plodove,  kojima  se  koriste  milijuni  ljudi. 
Slično  je  bilo  i  sa  umjetnom  sodom. 

U  drugoj  polovici  18.  vijeka  porasla  je  potreba  sode  u  Fran- 
ceskoj,  radi  uporabe  u  tvornicama  pamuka,  a  stručnjaci  nastojahu, 
kako  bi  načinili  sodu  iz  kuhinjske  soli.  Zašto  baš  iz  kuhinjske 
soli?  Zato,  jer  se  u  kuhinjskoj  soli  nalazi  ista  ona  kovina,  koja 
je  i  u  sodi  bitna  sastojina.  Ta  je  kovina  natrij.  U  kuhinjskoj  soli 
spojen  je  natrij  sa  nekim  gadnim  plinom  —  klorom,  koji  duši  i 
davi,  pa  treba  taj  plin  samo  zamijeniti  ugljičnim  dvokisom  i  eto 
mjesto  kuhinjske  soli  sode.  No  kako  da  se  to  načini.  I  tom 
mišlju  bavili  su  kemičari  već  od  g.  1736.,  kad  je  Duhamel  našao, 
da  kusinjska  sol  i  soda  imaju  nešto  zajedničko,  a  to  je  naime 
ona  već  spomenuta  kovina  natrij.  Ispočetka  je  bio  uspjeh  slab. 

God.  1775.  raspisuje  pariška  akademija  znanosti  nagradu  od 
12.000  lira,  za  onoga,  koji  poluči  uspjeh.  1  gle!  G.  1787.  niknu 
misao  u  Nikole  Leblanca,  o  zgodnoj  proizvodnji  sode  iz  ku¬ 
hinjske  soli.  lste  godine  izjavi  on  vojvodi  Orleanskom  —  kod 
koga  je  bio  tjelesni  liječnik  —  kako  se  stvara  soda  žarenjem 
natrijeva  sulfata,1  vapnenca,  i  ugljena. 

Burne  godine  1793.  bio  je  vojvoda  uapšen  i  osuđen,  a  nje¬ 
gova  imovina  zajedno  s  tvornicom  zaplijenjena.  Na  poziv  odbora 
za  narodno  blagostanje  iznio  je  Leblanc  svoj  način  za  proiz¬ 
vodnju  sode  pred  komisiju,  i  komisija  proglasi  taj  način  dobrim 
i  javnim.  Korist  je  izuma  postala  općenita,  ali  je  izumitelj  svršio 
tužno:  tvornicu  su  mu  kašnje  doduše  vratili,  no  u  traljavom 
stanju;  potrebne  odštete  nije  dobio,  kao  ni  po  akademiji  raspi¬ 
sane  nagrade ;  u  bijednom  je  stanju  segnuo  za  pištoljem  i  tako 
svrši  svoj  mučni  život. 

Iako  je  Leblancov  način  proizvodnje  sode  dobar,  ipak  ga 
je  potisnula  čovječja  težnja:  uvijek  za  boljim.  Francez  iz  Belgije, 
Solvay  našao  je  drugi  način  dobivanja  sode.  I  tu  je  glavni  ma¬ 
terijal  kuhinjska  sol,  no  da  tu  sol  pretvori  u  sodu,  uzeo  je  Solvay 
u  pomoć  vodu,  amonijak  (salmijak-gajst)  i  ugljični  dvokis;  sve 
to  četvero  stavio  je  pod  tlak,  pa  je  dobio  t.  z.  sodu  bikarbonu2 3, 
koja  žeženjem  ispušta  vodu,  jedan  dio  ugljičnoga  dvokisa  i  daje 
sodu.  Ako  sodi  vratimo  natrag  vodu  i  ugljični  dvokis,  nastane 
opet  soda  bikarbona. 

Kod  spomenute  se  metode,  koju  zovu  još  amonijačnom  me¬ 
todom,  radi  neprestano  s  istim  amonijakom ;  on  se  naime  spaja 
za  vrijeme  stvaranja  sode  s  klorom  —  koji  se  izlučuje  iz  ku¬ 
hinjske  soli  —  u  sol,  koja  se  zove  nišador,  a  iz  nišadora  se  po¬ 
moću  vapna  amonijak  lako  istjera,  i  vodi  opet  u  novu  kuhinjsku 
sol.  Tako  to  ide  neprestano.  Ugljični  dvokis  dobije  tvorničar  ža¬ 
renjem  kamena  vapnenca. 

U  Bosni  u  Donjoj  Tuzli:J  ima  tvornica,  koja  pravi  sodu  po 
amonijačnom  Solvayevom  postupku  iz  slane  vode,  koja  tamo  iz¬ 
vire  u  velikoj  količini.  Po  Šolvayevom  je  postupku  dobivena  soda 
čišća  i  jeftinija  od  Leblankove. 

No  i  uz  ovu  metodu  našao  je  silni  ljudski  duh  još  jednu 
zgodniju. 

Elektricitetu,  to  čudo,  još  do  danas  u  svojoj  biti  ne  protu¬ 
mačeno,  koje  je  podiglo  kulturu  i  industriju  do  nikad  ne  sluće- 
noga  stepena,  upregnuo  je  čovjek  u  proizvodnju  sode.  Električna 


1  Natrijev  sulfat  dobije  se  iz  kuhinjske  soli,  ako  onaj  klor  zamije¬ 
nimo  sumpornom  kiselinom. 

-  Soda  bikarbona  poznati  je  prašak,  koji  se  uzima  poslije  jela  radi 
pospješenja  probave. 

3  U  stara  vremena  zvao  se  onaj  kraj  sjeverne  Bosne  između  rijeke 
Bosne  i  Drine  —  Soli.  Danas  se  u  tom  kraju  nalazi  donja  i  gornja  Tuzla, 
a  to  će  reći  ,,soli“  jer  sol  znači  turski  tuz. 

struja,  uvedena  u  rastopinu  kuhinjske  soli,  rastavlja  sol  na  kovinu 
natrij  i  plin  klor  (danas  taj  plin  pomaže  kulturi  u  društvu  s  nekim 
drugima,  da  guši  na  bojnim  poljanama  ljudski  rod);  natrij  daje 
s  vodom  natrijevu  lužinu,  a  ova  s  ugljičnim  dvokisom  sodu  bi- 
karbonu,  koja  žarenjem  daje  sodu.  Ovdje  se  uz  sodu  dobiva  na- 
trijeva  lužina,  klor  i  plin  vodik,  koji  struja  izluči  iz  vode. 

Danas  treba  toliko  sode  za  spomenute  svrhe,  da  joj  je  go¬ 
dišnja  proizvodnja  narasla  na  preko  2  milijuna  tona. 

Da  je  soda  i  u  prirodi  jako  raširena,  to  smo  spomenuli. 
Tu  ne  dolazi  ona  nikad  sama,  već  u  društvu  neke  svoje  rodbine 
(trona,  termonatrit),  pa  u  društvu  kuhinjske  soli  i  glauberove  soli. 
Glauberove  soli  znade  biti  u  nekim  sodnim  jezerima  u  tolikoj 
količini,  da  istu  sodu  nadvisuje. 

Domovina  je  sodi  poglavito  u  stepama.  U  Evropi  je  nala¬ 
zimo  u  mnogim  izvorima;  tako  je  ima,  primjerice  u  Karlovim 
varima,  gdje  je  dobiju  godišnje  u  količini  od  6*6  milijuna  kilo¬ 
grama.  Naše  kiselice:  apatovačka,  jamnička,  lasinjska,  rogatačka 
imadu  također  priličnu  količinu  sode.  Poznata  je  ona  i  sa  ugarskih 
stepa  kod  Segedina'i  Debrecina,  gdje  se  pojavljuje  na  obim  oba¬ 
lama  Tise,  a  zovu  je  tamošnji  mještani  „szek  so“.  Po  azijskim 
stepama,  koje  su  razasute  od  Mandžurije  do  Arabije  ima  sva  sila 
sode.  Mandžursku  sodu  kupuje  najviše  Rusija.  U  sam  Kirin  do- 
vezu  je  godišnje  do  150  tona,  te  je  Rusi  preuzmu  u  zamjenu  za 
drugu  robu.  Sodom  je  bogat  Tibet  i  Mongolija,  pa  britska  Indija. 
U  Indiji  su  već  od  prastarih  vremena  upotrebljavali  sodu  za 
pranje,  za  boje,  za  pravljenje  sapuna  i  stakla.  Na  glasu  su  sodna 
jezera  u  donjem  Egiptu.  U  pustinji  Macarius,  koja  se  stere  na 
zapadu  Kaira,  ima  čitav  niz  sodnih  jezera,  koja  sastoje  od  sode, 
kuhinjske  soli  i  glauberove  soli.  Zanimljivo  je,  kako  se  u  tim 
jezerima  talože  pojedine  soli:  za  zimskih  mjeseci  izlučuje  se  iz 
vode  soda,  za  ljeti h  kuhinjska  sol. 

Najveća  nalazišta  prirodne  sode  svakako  su  ona  u  sjedi¬ 
njenim  državama  sjeverne  Amerike. 


Jean  Henri  Fabre. 

Sastavio  Ivan  Širola. 

Koncem  listopada  1915.  umro  je  u  92.  godini  slavni  fran¬ 
cuski  entomolog  (proučavatelj  kukaca)  J.  H.  Fabre.  Neumorni 
je  rad  u  pustinjačkoj  samoći  raznio  daleko  njegovo  ime,  ali  u 
domovini  nijesu  ga  dugo  cijenili.  Tek  nakon  90.  rođendana  uvidješe 
i  Francuzi  vrijednost  njegova  rada. 

Švedska  akademija  znanosti  odlikovala  ga  Linneovom  ko¬ 
lajnom  i  izabrala  dopisnim  članom,  a  francuska  akademija  tek 


nakon  toga  učini  ga  svojim  počasnim  članom.  U  njegovoj  kućici 
posjeti  ga  i  predsjednik  republike  Raimond  Poincare,  da  mu  iz¬ 
ruči  duboku  poštu  francuskog  naroda. 

Fabre  je  nedostižan  promatrač  života  kukaca;  on  uživaše 
u  samotnu  istraživanju. 

Rodio  se  u  selu  Saint-Leons  (depart.  Aveyron)  u  jugoistočnoj 
Francuskoj  dne  23.  prosinca  1823.  od  seljačkih  roditelja.  Već  kao 
dijete  duboko  je  osjećao  za  prirodu,  a  osobito  za  sitne  životinje, 
koje  usavršuju  njezinu  čarobnu  ljepotu.  Bio  je  pučki  učitelj,  ali 


Jean  Henri  Fabre. 


kako  bijaše  sposoban  i  radin  dobio  je  mjesto  gimnazijskog  uči¬ 
telja.  Čitanje  knjige  Dufaura,  potaknu  ga,  da  se  bavi  načinom 
života  kukaca,  koje  je  već  u  svom  djetinjstvu  zavolio. 

Kako  ga  je  sve  više  mamila  samoća  i  sloboda,  te  ne  tra¬ 
žeći  od  ljudi  drugo,  nego  da  ga  puste,  da  u  miru  i  pokoju  pro¬ 
matra  svoje  kukce,  naseli  se  na  podnožju  brda  Ventoux  u  ma¬ 
lenu  selu  Serignanu.  Tu  se  odriče  sve  svoje  prošlosti,  i  započinje 
nov  život.  Živio  je  najjednostavnije,  poput  seljaka,  a  jedva  da  je 
nosio  rozetu  časnika  počasne  legije.  Bio  je  žestoke  i  vatrene 
ćudi,  te  duh  njegov  nije  od  njegova  djetinjstva  prestao  vreti. 

Oduševljavao  se  za  sve,  što  bi  naučio,  za  sve,  što  bi  vidio,  izu¬ 
zevši  ljude;  davao  je  život  svemu,  čega  bi  se  dotaknuo;  u  nje¬ 
govoj  su  misli  i  isti  brojevi,  iste  zvijezde  dobivale  život.  Fabre 
pjesnički  zaodjeva  i  iste  krivulje,  kojih  svojstva  proučava  geo¬ 
metrija,  a  tako  i  parabolu,  „koja  uzalud  traži  svoje  drugo  izgub¬ 
ljeno  ognjište;  to  je  put  što  ga  prevali  bačena  bomba,  to  je  put 
nekih  zvijezda  repatica,  što  jedanput  pohode  naše  sunce,  a  zatim 
isčeznu  u  dubinama,  iz  kojih  se  nikada  više  ne  vraćaju"  ;  elipsa 
postaje  putanjom  (trajectoire)  ophodnica  sa  svoja  dva  prijateljska 
ognjišta,  koja  jedno  drugome  šalju  jednak  zbroj  provodnica  (ra¬ 
dija  vektora);  hiperbola  ,,s  odbojnim  (repulzivnim)  ognjištima" 
očajna  je  krivulja,  koja  svoje  beskrajne  pipaljke  tura  duboko  u 
prostor  približujući  se  sve  više  i  više  k  pravoj  crti  (asimptoti),  a 
da  joj  nikada  ne  uspije  da  je  dosegne.  Govori  li  o  kemiji,  i  ista 
surova  tvar  prima  život;  on  pripovijeda  o  „nasiljima  hlora", 
o  čudnovatoj  svadbi  fosfora  i  o  divotama,  što  prate  porod  kaplje 
vode". 

Kako  li  su  morali  uživati  daći  avignonske  gimnazije,  sluša¬ 
jući  predavanja  takva  profesora,  kad  je  na  tako  neobičan  način 
komentirao  mrzovoljosti  naučne  osnove  ispita  zrelosti.  Fabre  je 
rado  držao  svoja  predavanja  pod  vedrim  nebom,  te  ga  je  često 
bilo  četvrtkom  vidjeti,  kako  za  sobom  vodi  mlađahnu  četu,  koja 
je  pažljivo  motrila  najneznatnije  kretnje  pčele  i  leptira.  Njegova 
je  duša  na  osobit  način  titrala  za  kukce,  kojih  je  život  opisao 
u  deset  svezaka  svojih  Entomoloških  uspomena  (Souvenirs 
entomologiques),  a  da  i  ne  govorimo  o  njegovim  mnogobrojnim 
specijalnim  spisima.  Kad  o  kukcima  govori,  ne  štedi  s  epitetima. 
Pošto  je  parasitske  rasline,  koje  žive  na  štetu  drugih,  nazvao 
ubojicama  i  to:  bijelu  potajnicu  (Lathraea),  koja  na  obalama  voda 
udušuje  johino  korijenje;  vilinu  kosu  (Cuscuta),  koja  se  ni  malo 
ne  razumije  u  rad,  te  živi  od  otimanja  poput  anarhista;  hudi  vo- 
lovod  (Orobanche),  biljku  tustu  i  moćnu,  koja  se  djetelini  baca 
za  vrat,  zaduši  je  i  pojede,  isisavši  joj  krv.  Obrubljenoga  kozaka 
(Dyticus),  toga  debeloga  mesoždernoga  kornjaša,  što  živi  u  vodi, 
zove  razbojnikom  i  močvarnim  gusarom ;  običnu  bogomoljku,  koja 
proždire  svoga  vjerenika,  nazivlje  „krvoločnom  sablasti"  a  krup¬ 
noga  tratinskoga  pauka,  (Tarantulu)  crna  trbuha  „Ciganinom,  koji 
kroz  sedam  mjeseci  danju  i  noću  svoju  dječinu  povlači  na  le- 
djima".  Mesožderne  muhe  (Tachinariae),  koje  se  prilijepe  za 
pčele  i  za  pčelaricu  žutu  (Merops  apiaster),  drzoviti  su  dvokrilci, 
razbojnici,  što  se  obukoše  u  grubo  sukno,  glavu  omotaše  cr¬ 
venim  rupcem,  pa  čekaju  čas  za  lopovski  udarac".  Ličinke  pčela 
jesu  „nezgrapna  punahna  povojčeta",  a  ličinke  velikoga  kozo- 
roga  (Capricornus),  što  grizu  drvo  starih  hrastova,  „komadom 
crijeva,  koje  hoda  jedući  svoj  put.  —  Kasnije  će  nam  ponešto 
grubo  reći,  da  „crijeva  vladaju  svijetom",  no  naskoro  mu  mo¬ 
ramo  oprostiti  taj  razočarani  aforizam,  jer  tomu  vladanju  pridru- 

zuje  ljubav.  Radi  ljubavi  napuni  šumu  neizmjeran  broj  čarobnih 
bića,  što  danju  i  noću  razvijaju  tisuće  divnih  slika  oko  trnja,  u 
sjeni  kakva  stara  zida,  na  kosini  kakva  nasipa,  u  gustu  grmlju. 
Kukac  se  preobrazuje  za  svadbeni  obred,  te  svaka  vrsta  imade 
svoj  obrednik  (ritual),  kako  da  izjavi  svoj  ljubavni  žar  na  pod¬ 
nožju  ukrasnog  šljunka.  Leptir  prelac  (Psyche)  pojavi  se  na  bal¬ 
konu  svog  budoara  pri  umiljatim  sunčanim  zrakama,  ležeći  na 
svojoj  izvrsnoj  postelji  od  tamna  luga.  Ona  očekuje  posjet  svoga 
zaručnika,  prekrasnog  prelca  (Bombyx),  koji  je  za  obred  zataknuo 
marabut  —  perjanicu  i  obukao  kabanicu  od  crnog  baršuna.  Na- 
kitivši  se  svojim  najljepšim  ženskim  uresima: 

Just  a  u  corps  noir  ni  i  e  u  x  1  u  stre  que  satin 
E  t  sur  1  a  c  u  i  s  s  e  u  n  galon  d  e  carmin* 

sturak  se  odvaži  pri  slabašnu  svijetlu  sumraka,  pa  se  odskiće  kroz 
gustu  travu  sve  do  daleka  boravišta  svojeg  zlata  „pa  dođe  na 
pjeskovitu  ravan,  taj  počasni  dvor,  koji  se  stere  pred  njezinim 
ulazom;  kicoši  se  i  kočoperi  pred  svojom  krasoticom,  koja  se  je 
tobož  sakrila“,  nakovrči  svoja  ticala,  udara  nogama  od  nestrplji¬ 
vosti,  te  zanijemi  od  ganuća.  ,,U  jasenovu  lišću  ljubavnik  babak 
(Cantharide)  bičuje  svoju  dragu,  koja  se  stisne,  pa  glavu  sakrije 
u  prsa,  izlupa  je  šakama,  natuče  trbuhom,  pa  prekrstivši  mišice 
ostaje  za  časak  nepomičan  i  drhćući  uhvati  napokon  obadva  ti¬ 
cala  svoje  odabranice,  prisili  je  da  digne  glavu,  pa  izboči  prsa 
poput  viteza,  što  objema  rukama  drži  konju  uzde“. 

Na  suhim  pristrancima,  pri  nestalnu  svijetlu  mjeseca,  koji 
prodire  kroz  olujne  oblake,  kad  pritisne  sparina,  plaho  ispružaju 
svoja  čudna  lica  blijedi  kratkovidni  štipavci,  gnjusne  grdobe,  na¬ 
kazne  glave,  te  dva  po  dva,  podavši  si  ruke,  stupaju  odmjerenim 
koracima  kraj  čuperke  trme  (lavande).  Kako  da  opišemo  njihovo 
blaženstvo,  njihovo  ushićenje,  koje  nikoji  jezik  ljudski  ne  bi 
mogao  izraziti! 

Zatim  dolazi  krijesnica  sa  svojim  svjetionikom  „poput  iskrice, 
što  je  pala  s  puna  mjeseca,  kojeg  sjaj  vodi  ljubavnika,  dok  u 
susjedstvu  mnoštvo  noćnih  živinica,  što  su  zakasnile  radi  svojih 
ljubavnih  vragolija,  žamori  sveopću  svadbenu  pjesmu “. 

Nijedan  još  prirodoslovac  nije  govorio  takim  jezikom  punim 
slika  i  čuvstava,  u  kojem  osjećaš  sjaj  južnog  sunca,  listanje  ze¬ 
lenih  šuma,  bliještenje  metalnih  krila  zlatnih  mara,  babaka,  trčaka 
(Carabus),  smrdibuba  (Buprestes)  dapače  i  balegara,  arabeske 
leptirova  krila,  takmaca  cvijeću,  zrake  čarobne  duge,  igre  svijetla 
u  kapljama  rose;  gdjeno  treperi  pjevanje  cvrčaka,  škripanje  krila 
skakavaca  i  šturaka,  šum  vjetra  u  lisnatu  granju  i  melodije 
ptica;  gdje  no  se  u  sve  te  glasove  prirode  miješaju  nježni  gla¬ 
sovi  idile,  porugljiv  smijeh  komedije  i  zaklinjanja  tragedije.  Nikad 
još  nije  nitko  pripovijedao  znanost  s  tolikim  obiljem  živih  slika, 

*  Kaput  crni  sjajniji  od  satena,  a  na  stegnu  grimizni  gajtan. 

s  tolikim  bogatstvom  izražaja,  s  tolikom  gipkošću  jezika,  s  tolikom 
toplinom,  s  tolikom  poezijom.  Nijedna  se  literatura  ne  može  po¬ 
hvaliti  djelom  te  vrste,  pa  je  stoga  stockholmska  akademija  sma¬ 
trala  za  svoju  čast,  što  je  podijelila  književnu  nagradu  učenjaku, 
koji  je  u  svom  zanosu  za  prirodu,  zaboravljajući  sve  što  u  nju 
ne  spada,  proživio  život,  pišući  njojzi  u  slavu  neprolaznu  pjesan. 
E.  Rostand  prozvao  je  Fabrea  „Virgilom  kukaca". 

Sve  je  u  toj  pjesmi  duboko  ganutljivo,  jer  je  ispjevana  od 
ganuća,  što  ih  je  Fahre  sam  osjećao  prema  tome,  kako  je  na¬ 
predovao  u  svojim  studijama;  drame,  što  ih  pripovijeda,  on 
je  tako  reći  proživio,  jer  je  proćutio  sve  njihove  peripetije,  i  jer 
bolje  i  od  koga  znade,  da  su  se  uistinu  dogodile.  A  napokon 
nad  svim  tim  lebdi  onaj  drugi  elemenat  ganuća:  tajna. 

Tajna,  koja  uznemiruje  i  pred  kojom  i  sam  Darwin  ostaje 
zbunjen.  Fabre  bijaše  uistinu  odlučan  protivnik  Darvvinova  nauka. 
Gledajući,  kako  vrste  kukaca,  koje  je  mogao  proučavati,  iz- 
vršuju  iste  čine  na  isti  način,  da  n.  pr.  iste  vrste  osa  svoja 
gnijezda  opskrbljuju  plijenom  životinja,  koje  se  mijenjaju  samo  od 
jedne  vrste  do  druge;  da  te  čine  izvršuju  neizbježno  (fatalno), 
besvijesno,  pa  i  onda  kad  su  beskorisni,  zaključio  je,  da  su  ti 
čini  bili  pokrenuti  od  neke  moći,  koja  se  razlikuje  od  uma,  da 
su  pokrenuti  od  nagona  i  da  je  taj  nagon  nepromjenljiv.  Odatle 
izveo  zaključak,  da  su  vrste,  obdarene  tim  nagonom,  i  same  ne¬ 
promjenljive. 

Fabre  je  sa  svoje  strane  ipak  osjećao  neko  nemirno  ču¬ 
đenje.  Ako  je  nagon  nepromjenljiv,  to  može  biti  samo  božjim 
darom.  No,  ako  je  tako,  kako  je  Bog  mogao  izmudriti  okrutne 
nagone,  koji  ženke  bogomoljke,  skakavce,  trčke,  pauke,  štipavce 
sile,  da  budu  ljutim  krvolocima?  Kako  je  to,  da  Bog  uzdržava 
život  uz  cijenu  tolikih  bitaka,  ubijstva  i  umorstva?  Da  se  umiri, 
Fabre  tada  pomišlja,  da  žrtvovana  bića  nijesu  pravi  plijen,  nego 
dobrovoljne  žrtve,  koje  se  pokoravaju  nekoj  vrsti  zakona  pregora 
(sacrifice).  On  ostaje  tuđ  svakoj  dogmatskoj  religiji,  no  radi  toga 
umiren,  on  se  poput  Lamarcka  divi  velikoj  vječnoj  Moći,  koja  je 
tvar  tako  uredila,  da  joj  to  uređenje  posvuda  otkriva  biljeg  neiz¬ 
mjernog  Uma,  koji  se  je  na  neki  način  utisnuo,  da  stvori  ma¬ 
lenu  dušu  životinja,  ter  da  svakoj  od  njih  daruje  taj  besplatni  i 
sjajni  dar. 


Njuh  kukaca. 

1.  Tražioci  jelen-gljiva. 

Napisao  J.  H.  Fabre.  —  Prevela  M.  Granec. 

Tko  još  nije  vidio,  kako  pas  traži jelen-gljive,  taj  ne  pozna 
jedno  od  najveličanstvenijih  osjećaja  njuha.  Obuzeta  svojom  na¬ 
kanom,  koraca  životinja  odmjereno  prema  vjetru.  Tad  stane,  pre- 

tražuje  tlo  njušeći  i  zagrebe  šapom:  „Ovdje  je,  gospodaru",  kao 
da  pogledom  veli,  „ovdje  je!  Na  pasju  dušu,  jelen-gljiva  je  tu!" 

1  govori  istinu.  Gospodar  kopa  na  naznačenom  mjestu,  a  kad 
lopata  krivo  zagrebe,  pas  je  rujući  gubicom  dovede  na  pravi  put. 
Pa  priječilo  i  korijenje  drvlja  i  kamenje,  ipak  se  nađe  plodište 
jelen-gljive  (Tuber  cibarium,  Pers.),  koju  sladokusci  toliko  cijene. 
Pasji  nos  nije  slagao. 

Veli  se,  oštar  njuh.  Sporazuman  sam  s  onim,  što  se  tiče 
njušne  sluznice  u  nosu  životinje;  no  je  li  uvijek  samo  jedno¬ 
stavni  miris  onaj  osjećaj,  koji  prima  i  njuh? 

Iznijet  ću  nekoliko  razloga,  s  kojih  sumnjam  o  tome.  Mnogo 
sam  puta  slijedio  psa  —  izvrsnoga  tražioca  jelen-gljiva.  Gospodar 
njegov,  rabassier1  od  zanata,  uzeo  me  sobom,  kad  se  uvjerio,  da 
mi  nije  nakana  saznati  njegovu  tajnu  u  tu  svrhu,  da  je  kasnije 
uporabim  na  svoju  korist,  a  njemu  na  štetu.  Dogovorismo  se,  e 
ćemo  pustiti  psa,  da  sam  traži;  a  gospodar  njegov,  da  ne  će  ni 
na  koji  način  na  nj  uplivati,  pa  makar  bio  uvjeren,  da  na  onom 
mjestu,  gdje  pas  traži,  nema  robe  vrijedne  za  prodaju.  Na  taj 
način,  dobio  sam  oštrom  osjetljivošću  pasjega  njuha,  velike  i  male, 
svježe  i  gnjile,  mirišljive  i  bez  mirisa  jelen-gljive. 

Micelij  (tijelo)  i  plodište  ove  gljive,  što  se  prodaje  u  trgo¬ 
vini,  raste  u  zemlji  punoj  humusa,  u  vapnenastom  tlu  lisnatih 
šuma,  gdje  imade  bezbroj  drugih  gljiva  različnih  po  sastavu  i  mi¬ 
risu.  Mi  ne  osjećamo  ništa  drugo,  nego  neki  neodređeni  miris 
po  gljivama,  koji  se  jače  ili  slabije  osjeća  u  šumama.  Vodi  li  psa 
samo  njuh,  kako  se  snađe  pomoću  njega  u  toj  raznolikosti? 
Osobito  sam  pazio  na  obične  jestive  gljive,  od  kojih  su  mnoge 
najavljile  svoj  izlazak  iz  zemlje,  pokazujući  već  vrh  svoga  klobu- 
čića.  Na  svitu  ovim  mjestima,  gdje  je  miris  gljiva  zacijelo  bio  jak, 
nije  zastao  pas  nikada,  pa  držim,  da  mora  imati  boljega  vodića 
od  mirisa,  kako  ga  osjećamo  našim  njuhom.  Pas  mora  da  opaža 
i  drugi  neki  miris,  koji  nam  je  tajinstven,  koji  ne  podražuje  sluz¬ 
nicu  našega  nosa.  Među  zrakama  svijetla  imade  i  tamnih  zraka, 
koje  ne  djeluju  na  našu  mrežnicu,  ali  moguće,  da  nije  tako  kod 
sviju  stvorova.  Zašto  da  ne  bude  i  kod  njuha  isto  tako  tajnih 
mirisa,  koji  ostaju  nepoznati  našem  osjećanju2,  a  ipak  djeluju  na 
drugačije  udešeno  osjetilo  njuha.  Svijet  osjećanja  mnogo  je  širi, 
nego  li  je  to  nama  poznato,  te  daleko  prekoračuje  granice  naše 
sposobnosti  za  primanje  dojmova.  Upravo  poradi  toga,  što  ne 
imademo  dovoljno  oštrih  osjetila  mimoiđe  nas  množina  događaja 
u  prirodi. 

Iako  sabirač  jelen-gljiva  imade  veliko  iskustvo,  a  tražene 
gljive  mirišu,  ipak  ih  ne  bi  mogao  naći,  budući  da  dozrijevaju 

1  Rabasso  je  provansalsko  (pokrajina  Franceske)  ime  jelen-gljive, 
pa  je  od  toga  rabassier,  sabirač  jelen-gljiva. 

2  Naš  nos  ne  zamjećuje  miris  nektara,  a  pčela  ga  osjeća  veoma 

dobro. 

zimi,  jedan  do  dva  pedlja  duboko  ispod  zemlje.  Pomažu  mu  pas 
ili  svinja  (i  ona  se  može  uvježbati,  da  traži  jelen-gljive),  koji 
svojim  oštrim  njuhom  pretražuju  tajne  tla.  No  ove  tajne  poznaju 
i  neki  kukci  pače  još  i  bolje  negoli  oba  ova  saveznika  čovje¬ 
kova.  Da  lakše  nađu  jelen-gljive,  kojima  se  hrane  njihove  ličinke, 
imadu  neizrecivo  fini  njuh. 

Iz  pokvarenih  i  crvima  nastanjenih  gljiva,  koje  su  iskopane  i 
onda  metnute  u  staklenu  posudu  s  naslagom  svježega  pijeska,  dobio 
sam  maloga  crvenoga  kukca  (Liodes  cinnamomea ,  Panz.)  i  razno¬ 
vrsne  muhe,  a  među  njima  i  jednu,  koja  podsjeća  svojim  slabašnim 
tijelom  i  lijenim  lijetom  na  blijedo-crvenu  Scatophaga  scybalaria 
L.,  a  dolazi  u  jeseni  na  ljudskim  izmetinama.  Svuda  po  zemlji  imade 
prikladno  mjesto,  gdje  će  izleći  jaja,  ali  kako  znade,  na  kojem 
je  mjestu  pod  zemljom  jelen-gljiva  za  njezine  ličinke?  Da  se  u 
zemlju  zaruje  posve  joj  onemogućuju  slabašne  nožice,  krila  i 
ukočene  četinje  njenoga  tijela.  Mora  dakle  snesti  svoja  jaja  na 
površini  zemlje,  ali  tačno  iznad  jelen-gljiva,  koje  su  u  zemlji. 
Ličinke  bi  propale,  kada  bi  si  daleko  tražile  hranu,  koja  je 
na  rijetko  razasuta.  Muhu,  koja  traži  jelen-gljive,  uči  njuh,  koja 
su  mjesta  zgodna  za  njene  materinje  namjere;  ona  ima  njuh  kao 
i  pas-tražilac  jelen-gljiva,  i  svakako  bolji  od  njega,  budući  da  joj 
je  prirođen,  dok  ga  njezin  suparnik  dobiva  tek  uvježbavanjem. 
Neudobno  i  teško  bi  bilo  točno  promatrati  ovu  muhu,  kada 
traži;  noto  će  nam  omogućiti  drugi  kukac,  koji  uhađa  podzemne 
gljive. 

To  je  ljepušasti  crni  zujak  s  plosnatim  trbuhom  i  baršunastim 
sjajem,  posve  okrugao,  a  velik  kao  trešnjina  koštica,  koji  se  inače 
naučno  zove:  Bolboceras  gallicum  Muls.  Trenjem  kraja  trbuha 
s  krajem  pokrilja  proizvodi  on  sitno  pijukanje,  slično  onomu 
malih  ptičica,  kad  im  majka  donosi  u  kljunu  novu  hranu.  Mužjak 
ima  na  glavi  lijep  roščić  poput  govnovaljača,  samo  mnogo  manji. 
Nedaleko  moga  stana  niže  se  čitav  red  brežuljaka,  a  na  južnom 
podnožju  jednoga  od  njih  nalazi  se  jelova  šuma,  u  kojoj  imade 
i  cipresa.  Nakon  jesenjih  kiša  raste  ondje  množina  gljiva,  koje 
vole  crnogoricu.  Imade  nekoliko  godina,  da  promatram  u  toj  šu¬ 
mici  kukca  Bolboceras-a,  čiji  se  stan  lako  prepoznaje  po  osovnim 
rupama  u  zemlji,  koje  su  duboke  oko  pedlja,  ozgo  otvorene  i  okru¬ 
žene  prstenom  pijeska.  Pri  istraživanju  ne  nađe  se  često  u  nekim 
rupama  ništa:  iz  tih  je  kukac  otišao  noću,  daše  drugdje  nastani, 
pošto  je  obavio  svoj  posao.  Noćni  je  to  skitalac,  koji  rado  ostavlja 
svoj  stan,  te  si  u  rahlom  tlu  s  malo  muke  načini  novi  dom.  Često 
se  nađe  na  dnu  rupe  kukac,  sad  mužjak,  sad  ženka,  ali  uvijek  po¬ 
jedince.  Oba  spola  —  jednako  revni  u  iskapanju  rupa  —  rade  svaki 
za  se,  a  nikad  zajedno.  Ne  radi  se  tu  o  zajedničkom  obiteljskom 
domu,  o  gojilištu  za  mlade,  nego  o  privremenom  stanu,  koji  sebi 
svaki  sam  izdube.  Unutra  ne  nalazimo  ništa,  do  li  kopača  izne¬ 
nađena  u  poslu,  no  češće  već  je  obuhvatio  nogama  gljivu,  koja 


u  zemlji  raste.  Grčevito  je  pritište  k  sebi  i  ne  će  se  od  nje  ra¬ 
stati,  budući  da  mu  je  ona  sav  imutak.  Mrvice,  koje  su  onaokolo, 
odaju,  da  smo  ga  smeli  pri  gozbi.  Promatramo  li  gljivu  pobliže, 
prikazuje  se  kao  nepravilna,  nezgrapna,  sa  svih  strana  zatvorena 
kesa,  a  njen  obujam  se  mijenja  između  veličine  graška  i  trešnje. 
Izvana  je  crvenkasta,  pokrita  finim  bradavicama  iznutra  glatka  i 
bijela.  Jajaste  i  prozirne  spore,  po  osam  u  redu,  smještene  su 
u  dugoljastim  torbicama.  Po  tom  znaku  raspoznaje  se  podzemni 
tajnocvjetni  plod,  srodan  s  jelen-gljivama,  a  botaničari  ga  nazvaše 
Hydnocystis  arenaria  Tul. 

Uzrok  tome,  zašto  Bolboceras  pravi  tako  često  nove  rupe  u 
zemlji,  lako  je  naći.  U  sumraku  počne  on  istraživati  tlo,  kao  pas 
kad  traži  jelen-gljive,  a  uz  to  tiho  pijuče.  Njuh  mu  pokazuje 
mjesto,  gdje  se  u  zemlji  nalazi  tražena  hrana,  koja  je  pokrita 
nekoliko  prsti  debelom  naslagom  pijeska.  Odmah  počne  kopati  i 
nađe  posve  sigurno  gljivu.  Tako  dugo  dok  dotječe  hrane,  ne 
odlazi,  ali  kad  potroši  sve,  seli  i  traži  novi  hljebac,  a  to  je  povod, 
da  kopa  novu  rupu,  koju  će  poslije  isto  tako  ostaviti.  Da  uzmognem 
promatrati  toga  kukca,  „tražioca  jelen-gljiva“,  pribavio  sam  naj¬ 
prije  veliku  zalihu  njemu  najmilijih  gljiva. 

Istu  večer  počeli  su  moji  pokusi.  Veliku  i  duboku  zdjelu 
napunim  prosijanim  pijeskom,  u  kojem  sam  pomoću  kao  prst  debe¬ 
loga  štapa  načinio  šest  osovnih,  a  dva  decimetra  dubokih  i  dosta 
prostranih  rupa.  Na  dnu  stavim  jednu  gljivu,  a  šupljinu  ispunim  opet 
pijeskom,  pošto  sam  u  nju  utaknuo  vlat  slame,  da  točno  označim 
mjesto.  Iz  brižno  izgladene  površine  stršile  su  sad  samo  vlati  kao 
oznake,  no  za  kukca  je  to  bilo  bez  vrijednosti.  Nato  stavim  šest 
buba  u  zdjelu  i  poklopim  zvonom  od  pletiva.  Nabrzo  pokušavaju 
pobjeći,  penju  su  po  pletivu  i  zakapaju  se  baš  uz  kraj  zvona  u 
pijesak.  Čim  je  došla  noć,  postali  su  mirniji,  a  nakon  dva  sata 
bila  su  tri  još  uvijek  pod  tankom  naslagom  pijeska.  Ostalih  pet 
iskopali  su  si  rupe,  baš  na  podnožju  slamke,  koja  mi  je  nazna¬ 
čivala  mjesto  sakrivenih  gljiva.  Drugo  je  jutro  imala  i  šesta 
slamka  svoju  rupu.  Brižno  sam  odstranjivao  zemlju  nožem,  na¬ 
slagu  za  naslagom,  a  na  dnu  svake  jamice  nađem  Bolbocerasa, 
kako  jede  svoju  jelen-gljivu  (Hydnocystis).  Kad  bi  gljive  razrezao 
na  komade  dogodilo  se  je  isto.  Svaki  put  naišao  bi  kukac  u  noći 
točno  na  mjesto,  gdje  je  poslastica  u  zemlji  i  dočepao  bi  se  je 
kroz  iskopanu  jamicu;  nikad  se  ne  bi  prevario  i  pokušao  na 
drugom  kojem  mjestu  svoju  sreću,  o  čem  uvjerava  svuda  jednako 
glatko  tlo.  Kukac  ne  bi  mogao  sigurnije  naći  žuđenu  gljivu  ni 
kad  bi  je  očima  vidio:  uvijek  kopa  točno  na  podnožju  slamke. 
Takvu  točnost  ne  postizava  ni  pas  njušeći  za  jelen-gljivama.  Pri 
tom  nema  Hydnocystis  bar  za  naš  nos  nikakva  mirisa. 

Pas,  a  i  kukac  pretražuju  tlo  iz  velike  blizine,  neposredno 
preko  zemaljske  površine,  ispod  koje  se  u  umjerenoj  dubljini 
nalazi  traženi  predmet.  Nešto  udaljeniji  ne  bi  ni  jedan  ni  drugi 

mogli  osjetiti  tako  fine  osjete.  Da  se  osjete  iz  veće  udaljenosti, 
potrebni  su  jači  mirisi,  koje  može  osjetiti  i  naš  mnogo  tuplji  njuh. 
Tada  hrle  sa  sviju  strana  kukci,  koji  vole  dotičnu  stvar.  Objesim 
li  poginuloga  krta  u  kutu  svoga  vrta  na  sunce,  čim  počme  ra- 
stvaranje,  nadu  ga  mnogobrojni  strvinari,  runjavci  i  grobari,  dok 
prije  nije  bilo  ni  jednoga  ni  u  vrtu,  ni  u  cijelom  susjedstvu.  U 
daljinu  donosi  im  miris  glas  o  strvini,  dok  ja  taj  miris  više  ne 
osjećam,  kad  se  udaljim  na  nekoliko  koračaja.  Jadan  li  mi  je  njuh 
prema  njihovomu;  ali  uza  sve  to  postoji  za  mene  kao  i  za  njih 
zaista  ono,  što  se  u  našem  govoru  zove  miris  ili  zadah. 


Život  na  snijegu  i  ledu. 

Napisao  Ivo  Pevalek. 

Kad  onako  čvrsto  pritisne  zima,  a  snijeg  se  u  velikim  pa¬ 
huljicama  komeša  i  vrti,  te  hrli  dolje,  da  prekrije  zemlju  i  život 
na  njoj,  tad  se  većina  ljudi  voli  stisnuti  k  peći,  da  iz  tog  toplog 
zakloništa,  tek  kroz  prozor,  promatra  zimu.  Ako  pak  moramo  da 
izađemo  i  dulje  boravimo  na  zimi,  tad  smo  sretni,  kad  se  kući 
vratimo,  da  i  dulje  ne  moramo  vani  zepsti.  Pri  tom  nam  se  često 
i  ne  hoteći  nadaje  misao,  kako  je  tad  s  našim  biljem  i  životi¬ 
njama,  koje  provode  vani  na  zemlji  dane  i  noći,  tjedne  i  mjesece. 
Kako  je  tad  s  našim  drvećem,  koje  je  odbacilo  pred  zimu  svoje 
zeleno  lišće  i  čini  se  sad  kao  mrtvo?  Kako  je  tad  s  ono  bezbroj 
sitnih  travčica  i  biljčica,  koje  vani  zaleđene  i  prekrite  snijegom 
zimuju  ? 

Zapitamo  li  o  svem  tomu  prirodoslovca,  on  će  nam  reći, 
kako  je  bilje  tomu  priviklo  tako,  da  život  kroz  zimu  na  neki 
način  obamre  t.  j.  životne  se  funkcije  tog  bilja  na  najčednije  smanje. 
Rekao  bi  nam,  da  to  nije  ništa  čudnovato,  jer  mi  poznajemo 
i  takvih  bića,  koja  mogu  živjeti  samo  na  snijegu  i  ledu.  To  su 
ona  bića,  o  kojima  želimo  ovdje  njekoliko  riječi  reći.  Ne  mislimo 
svakako  više  životinje,  kojima  toplo  krzno  ili  debele  naslage 
masti  priječe  prejako  ohlađenje.  Spomenut  ćemo  nekoliko  bića, 
koja  nemaju  svoje  vlastite  topline,  već  ovise  o  svoj  snježnoj  i 
ledenoj  okolini. 

Još  od  prastarih  vremena  često  bi  pripovijedali  putnici  i  pla¬ 
ninari,  da  su  vidjeli  daleko  i  visoko  u  gorama  crveni  —  ,,krvavi“ 
snijeg.  Tadanja  znanost  nije  to  mogla  protumačiti,  a  priprosti  su 
ljudi  dovodili  to  u  savez  s  ljudskom  krvi.  Priča  je  to  držala  za 
odsjev  zločina  i  umorstva.  To  je  mišljenje  ostalo  tako  dugo,  dok 
se  nije  g.  1760.  uvjerio  Francuz  Saussure,  da  takav  crveni 

snijeg  nema  s  krvlju  ništa  zajedničko,  već  da  ga  bojadišu  mili- 
joni  i  milijom  vrlo  malenih  sitnih  kugljica,  koje  nisu  ništa  drugo 
nego  nekakve  vrlo  jednostavne  biljčice.  Veličina  je  tih  sitnih 
kugljica  vanredno  neznatna.  Kad  bismo  ih  50  poredali,  to  bi 
jedva  prekoračili  jedan  milimetar.  Još  se  bolje  vidi  njihova  ne¬ 
znatnost,  ako  velimo,  da  bi  trebalo  preko  stotinu  hiljada  takovih 
kugljica, v  da  sasma  ispune  prostor  od  jednog  kubičnog  centi¬ 
metra.  Šestdeset  su  godina  kasnije  proučili  Nijemci  Fries  i 
Agardh  točno  tu  biljčicu  i  nazvali  je  Sphaerella  nivalis, 
što  bi  hrvatski  značilo  „snježna  kugljica".  Danas  mi  zna¬ 
demo,  da  ta  biljčica,  koja  pripada  velikoj  rpi  alga,  živi  gotovo 
po  čitavom  svijetu,  gdje  god  iinade  vječnog  snijega  i  leda.  Mi 
je  poznajemo  iz  Alpa,  Pirineja,  Sierre  Nevade,  Skandinavije,  Kar¬ 
pata  i  Urala,  pa  sjevernih  i  južnih  polarnih  krajeva.  Na  skrajnjem 
kraju  južne  Amerike  dobio  je  jedan  otočić  po  toj  sitnoj  biljčici 
pače  i  ime.  Kad  je  kapetan  Ross  g.  1818.  otkrio  taj  otočić,  bio 
je  čitav  otočić  prekrit  snijegom  crvenim  poput  karmozina  (engl. 
crimsson),  pa  ga  je  zato  nazvao  „Crimsson  Riff“. 

U  Alpama  se  pojavljuje  crveni  snijeg  samo  ljeti,  što  je  u 
svezi  s  načinom  života  naše  sitne  biljčice.  Ljeti  kroz  dan  okopni 
najgornji  sloi  vječnog  snijega  i  leda  čini  tako  lokvice,  koje  ri¬ 
jetko  prekoračuju  dubljinu  od  5  cm.  Ob  noć  opet  lokvica  za- 
mrzne.  Isto  se  događa  i  sa  crvenim  snijegom  i  tu  okopni  kroz 
ljetne  dane  najgornji  sloj  (samo  taj  je  crven)  i  nastane  crvena 
lokvica.  Promotrimo  sad  naše  crvene  kugljice.  Iz  nepomičnih 
kugljica  nastale  su  za  tili  čas  jednako  sitne  crvene  gvalice,  koje 
se  pomoću  dva  repića  tako  brzo  pod  mikroskopom  gibaju,  da  ih 
jedva  pratiti  možemo.  To  gibanje  traje  u  vodi  do  na  večer,  kad 
biva  sve  slabije  i  slabije,  te  one  brze  gvalice  odbacuju  svoje 
repiće  i  odebljavaju  svoju  kroz  dan  tanku  kožu,  da  opet  ovako 
mirne  sprovedu  noć  u  snijegu  i  ledu.  Drugi  dan  ponovi  se  opet 
taj  pojav  i  lako  je  pojmiti,  da  će  one  male  gibive  gvalice  moći 
i  daleko  doći  i  u  bijele  lokvice,  pa  će  brzim  umnažanjem  i  tamo 
prouzročiti  crveni  snijeg.  Među  tim  „snježnim  kugljicama"  naći 
ćemo  gdjekad  i  po  koju  životinjicu.  Dosta  je  običan  snježni 
crvić  (Anguillula  nivalis),  koji  je  redovno  sav  crven  od 
samih  pojedinih  sferela. 

Nuz  crveni  snijeg  poznajemo  i  zeleni,  kojemu  je  uzročnik 
ista  sferela,  samo  u  zelenkastim  odlikama.  Zeleni  snijeg  dolazi 
redovno  samo  u  arktičkim  krajevima.  Mnogo  se  češće  pojavljuje 
smeđi  snijeg,  koji  bojadiše  jedna  druga  alga  Ancyclonema 
Nordenskioldii  svojom  ljubičasto  smeđom  sadržinom.  Nuz 
ove  dvije  spomenute  biljke  imade  još  neko  70  biljevnih  stanov¬ 
nika  vječnog  snijega  i  leda,  koji  svi  ožive  u  onim  malenim  lo¬ 
kvama,  koje  nisu  nikad  toplije  od  3 — 4°  C.  Među  tim  biljem 
imade  opet  osobito  prilagođenih,  kojima  nije  samo  omogućen 
život  na  snijegu  i  ledu  već  im  je  omogućen  i  „udoban"  život 

na  račun  drugoga.  Gljivica  Chytrium  haematocci  napada 
sferelu,  pregrize  je  i  nastani  se  u  njoj  tako  dugo,  dok  imade 
hrane,  a  kad  sferela  pogine,  tad  si  gljivica  potraži  drugu  žrtvu. 


Bilje  u  zimi.  Kad  minu  lijepi  jesenji  dani,  sprema  se  većina  na¬ 
šega  bilja  na  zimski  san.  Jednako  miruje  preko  zime  sjemenka  biljke, 
koja  je  jeseni  uvela  i  uginula,  kao  i  biljka,  što  je  odbacila  nadzemne  di¬ 
jelove,  lišće  i  stabljiku,  a  jednako  i  mnogobrojno  grmlje  i  drveće,  koje 
ostaje  preko  zime  golo. 

No  nekoje  bilje  uopće  cvate  sve  dok  ne  pritisne  oštra  zima  n.  pr. 
mrtva  kopriva,  pa  žabnjak.  Tratinčica1  i  maslačak  cvatu  čitave  godine,  pa 
i  preko  zime  na  prisojnim  mjestima. 

Nekom  bilju  treba  tek  nekoliko  toplih  sunčanih  dana,  da  protjera, 
prolista,  pače  procvjeta,  premda  se  nalazilo  u  zimskom  počinku.  Tako 
je  početkom  prosinca  ove  godine  u  okolici  zagrebačkoj  prolistala 
bazga  (Sambucus  uigra),  divlji  (Rosa  canina)  i  kultivirani  šipak,  kultivi¬ 
rana  suručica  (Spirea),  nabrekli  pupovi  božura  (Paeonia)  itd.  Zmijino 
grožđe  (Arum  maculatum),  koje  obično  ima  u  veljači  razvijeno  lišće  još 
prije  nego  prolista  šuma,  jer  treba  mnogo  svijetla,  imalo  je  već  posve 
rašireno  lišće.  Pokazali  su  se  mnogo  prerano  i  modri  cvjetići  čestoslavice 
(Veronica  chamaeđrys).  Namjesto  u  veljači  procvao  je  jaglac  na  Sljemenu 
i  po  prisojnim  tratinama  i  livadama  već  za  prvih  dana  prosinca.  Što  više, 
ljubica  (Viola  odorata),  koja  cvate  tek  koncem  ožujka,  pače  početkom 
travnja,  procvala  je  probuđena  toplim  sunčanim  zrakama  početkom  zime 
namjesto  u  proljeću!  Jednako  su  se  na  lijeski  (Corylus  avellana),  koja  ima 
mace  s  prašničkim  cvjetovima  već  u  jesen,  ali  se  one  ne  oprašuju,  dok 
god  se  ne  razviju  u  veljači  i  pestićki  cvjetovi,  posve  razvile  obje  vrste 
cvjetova.  Lijepi  veliki  bijeli  cvjetovi  kukurjeka  crnoga  (Hellebarus  niger) 
rascvali  su  se  i  ove  godine  već  početkom  prosinca,  kako  se  to  uopće  za 
blage  zime  događa  kod  te  biljke,  s  čega  je  valjda  zovu  i  jesenskom. 

Početkom  siječnja  rascvala  se  visibaba  u  Zagrebačkoj  gori  oko 

V 

Kraljičina  zdenca,  a  na  obroncima  povrh  Šestina  bilo  je  vidjeti  modre 
cvjetove  jetrenke,  dok  se  u  Zagrebu  zažutili  cvjetovi  drijenka,  a  procvje¬ 
tala  je  i  mandula,  pa  likovac. 

Vjerni  labud.  Na  nekom  jezercu  mučno  je  proživio  par  labudova 
zimu,  za  koje  je  teško  trpio,  kada  se  voda  malo  ne  posve  zamrzla.  U 
proljeće  je  sagradila  sretna  labudica  gnijezdo,  i  toplinom  materinjeg  tijela 
razvijalo  se  u  šest  jaja  šestero  labuđića.  No  nesmiljena  neka  ruka  pro¬ 
tjera  je  sa  porodičnog  svetišta,  i  kamenujući  je  proli  rumenu  krv  preko 

Za  ovih  toplih  dana,  lavlja  nam  g.  kot.  šumar  Gašo  Vac,  procvje¬ 
tala  je  tratinčica  na  podnožju  Ivančice  (u  okolici  Ivanca)  upravo  bujno. 

na  račun  drugoga.  Gljivica  Chytrium  haematocci  napada 
sferelu,  pregrize  je  i  nastani  se  u  njoj  tako  dugo,  dok  imade 
hrane,  a  kad  sferela  pogine,  tad  si  gljivica  potraži  drugu  žrtvu. 


PABIRCI. 

V. J 


Bilje  u  zimi.  Kad  minu  lijepi  jesenji  dani,  sprema  se  većina  na¬ 
šega  bilja  na  zimski  san.  Jednako  miruje  preko  zime  sjemenka  biljke, 
koja  je  jeseni  uvela  i  uginula,  kao  i  biljka,  što  je  odbacila  nadzemne  di¬ 
jelove,  lišće  i  stabljiku,  a  jednako  i  mnogobrojno  grmlje  i  drveće,  koje 
ostaje  preko  zime  golo. 

No  nekoje  bilje  uopće  cvate  sve  dok  ne  pritisne  oštra  zima  n.  pr. 
mrtva  kopriva,  pa  žabnjak.  Tratinčica*  i  maslačak  cvatu  čitave  godine,  pa 
i  preko  zime  na  prisojnim  mjestima. 

Nekom  bilju  treba  tek  nekoliko  toplih  sunčanih  dana,  da  protjera, 
prolista,  pače  procvjeta,  premda  se  nalazilo  u  zimskom  počinku.  Tako 
je  početkom  prosinca  ove  godine  u  okolici  zagrebačkoj  prolistala 
bazga  (Sambucus  nigra),  divlji  (Rosa  canina)  i  kultivirani  šipak,  kultivi¬ 
rana  suručica  (Spirea),  nabrekli  pupovi  božura  (Paeonia)  itd.  Zmijino 
grožđe  (Arum  maculatum),  koje  obično  ima  u  veljači  razvijeno  lišće  još 
prije  nego  prolista  šuma,  jer  treba  mnogo  svijetla,  imalo  je  već  posve 
rašireno  lišće.  Pokazali  su  se  mnogo  prerano  i  modri  cvjetići  čestoslavice 
(Veronica  chamaedrys).  Namjesto  u  veljači  procvao  je  jaglac  na  Sljemenu 
i  po  prisojnim  tratinama  i  livadama  već  za  prvih  dana  prosinca.  Sto  više, 
ljubica  (Viola  odorata),  koja  cvate  tek  koncem  ožujka,  pače  početkom 
travnja,  procvala  je  probuđena  toplim  sunčanim  zrakama  početkom  zime 
namjesto  u  proljeću!  Jednako  su  se  na  lijeski  (Corylus  avellana),  koja  ima 
mace  s  prašničkim  cvjetovima  već  u  jesen,  ali  se  one  ne  oprašuju,  dok 
god  se  ne  razviju  u  veljači  i  pestićki  cvjetovi,  posve  razvile  obje  vrste 
cvjetova.  Lijepi  veliki  bijeli  cvjetovi  kukurjeka  crnoga  (Hellebarus  niger) 
rascvali  su  se  i  ove  godine  već  početkom  prosinca,  kako  se  to  uopće  za 
blage  zime  događa  kod  te  biljke,  s  čega  je  valjda  zovu  i  jesenskom. 

Početkom  siječnja  rascvala  se  visibaba  u  Zagrebačkoj  gori  oko 
Kraljičina  zdenca,  a  na  obroncima  povrh  Šestina  bilo  je  vidjeti  modre 
cvjetove  jetrenke,  dok  se  u  Zagrebu  zažutili  cvjetovi  drijenka,  a  procvje¬ 
tala  je  i  mandula,  pa  li  kovač. 

Vjerni  labud.  Na  nekom  jezercu  mučno  je  proživio  par  labudova 
zimu,  za  koje  je  teško  trpio,  kada  se  voda  malo  ne  posve  zamrzla.  U 
proljeće  je  sagradila  sretna  labudica  gnijezdo,  i  toplinom  materinjeg  tijela 
razvijalo  se  u  šest  jaja  šestero  labuđića.  No  nesmiljena  neka  ruka  pro¬ 
tjera  je  sa  porodičnog  svetišta,  i  kamenujući  je  proli  rumenu  krv  preko 

Za  ovih  toplih  dana,  javlja  nam  g.  kot.  šumar  Gašo  Vac,  procvje¬ 
tala  je  tratinčica  na  podnožju  Ivančice  (u  okolici  Ivanca)  upravo  bujno. 

snježna  perja.  Obudovljeli  labud  stražio  je  šest  dana  nijemu  stražu  mrtvoj 
svojoj  družici,  dugih  šest  dana  nije  se  ni  maknuo  s  mjesta,  od  tuge  je 
gladovao,  dok  nije  dostigao  usud  družice  svoje. 

V 

Štakor  —  dojilja  kunića.  U  nekoj  štali  izrovali  su  kunići  više 
hodnika,  a  jedna  ženka,  koja  je  trebala  imati  za  koji  dan  mlade,  bila  je 
zatvorena  u  škrinji.  No  ona  se  nekako  izvukla  iz  te  škrinje,  ali  mladih, 
koje  je  svakako  izlegla,  nije  više  bilo,  pa  se  držalo,  da  su  ih  odnijeli 
štakori,  kako  se  to  već  više  puta  desilo;  zato  su  je  premjestili  u  drugu 
štalu,  odakle  nije  mogla  pobjeći.  I  kod  druge  ženke,  čiji  su  mladi  bili 
stari  već  pet  tjedana,  zaklali  su  štakori  opet  jedno  mlado,  pa  se  gazda 
dao  na  traženje,  da  nade  od  kuda  to  dolaze  štakori.  I  tako  nade  u  jednom 
rovu,  koji  su  iskopali  kunići,  gnijezdo  štakora  s  mladima,  ali  na  najveće 
začuđenje  bilo  je  u  njem  sedam  živih  kunića,  starih  oko  tjedan  dana. 
Pobjegla  ženka  zavukla  se  dakle  u  ovu  rupu  i  tu  izlegla  mlade,  a  kako 
su  je  zatvorili  na  drugo  mjesto,  nije  mogla  više  do  njih.  Po  tome  je  jedna 
ženka  štakora,  koja  je  imala  u  blizini  svoje  leglo  nabasala  na  mlade  ku¬ 
niće,  te  im  se  smilovala  i  vjerno  ih  dojila.  Kad  su  ih  donijeli  od  maćehe 
materi,  odmah  ih  je  prepoznala  i  lizanjem  tetošila  izgubljenu,  a  opet  na¬ 
đenu  djecu. 

Korist  gujavica.  Neki  crnački  narodi  Afrike  shvatili  su  mnogo  ra¬ 
nije  od  Evropljana  korist  gujavica.  Kada  se  prodaje  polje,  određuje  mu 
se  cijena  i  po  broju  kupića  načinjenih  od  gujavica,  koji  se  nađu  jutrom. 
Crnci  su  dakle  opazili,  da  su  polja  s  mnogo  kupića  znatno  plodnija  od 
drugih.  Na  jednom  hektaru  dobre  zemlje  dolazi  oko  138.000  gujavica,  koje 
su  zajedno  teške  400  kg,  a  težina  kupića,  koje  produciraju  u  24  sata,  iz¬ 
naša  oko  65  kg.  To  su  njihove  izmetine,  svojim  izgledom  i  plodnosti 
veoma  slične  masnoj  crnoj  zemlji  ili  humusu.  Hrane  se  gujavice  otpalim  lišćem, 
koje  gnjije,  a  sakupljaju  ga  noću  u  blizini  svoje  rupe.  Time  preobrate 
mnogo  brže  biljne  ostatke  u  dobro  gnojivo,  a  ujedno  i  prekopavaju  i 
zemlju,  te  tako  olakšavaju  i  korijenju,  da  se  laglje  raširi  i  dođe  đo  bolje 
hrane.  Kako  dolaze  u  silnoj  množini,  to  je  znatan  posao,  a  treba  uzeti  u 
račun,  da  je  nakon  njihove  smrti  i  tijelo,  koje  se  raspada,  dobro  gnojivo. 
Podmiče  se  gujavici,  da  pobjeda  mlado  korijenje,  no  jošte  nikada  nije 
nađeno  u  njenom  probavilu  ostataka  korijenja,  koje  joj  je  pretvrdo, 
a  da  bi  ga  mogla  gristi,  budući  da  ostavi  i  svježe  lišće,  koje  nađe,  da 
najprije  postane  gnjilo,  a  time  i  mekano. 

Termiti  su  najveća  pokora  tropskih  krajeva.  Živu  zadružno  poput 
naših  mrava;  nikada  ne  izlaze  na  danje  svijetlo,  pa  si  ruju  stan  posve 
prikriveno,  a  uz  to  sve  razaraju,  no  osobito  svježe  i  suho  drvo.  Događa 
se,  da  posve  unište  drvenu  kuću,  a  isto  i  knjige,  slike,  pokućtvo,  kožu, 
rublje  —  u  kratko  sve,  što  se  može  razgristi.  Ali  ovo  njihovo  razaranje 
opazi  se  tek  onda,  kada  je  već  prekasno,  budući  da  razgrizu  čitavu  nutrinu 
predmeta,  do  površine,  koja  ostane  netaknuta,  ali  tanka  kao  papir.  Tako 
se  može  sjesti  na  na  oko  posve  čitavu  stolicu,  da  se  časak  kašnje  raspane 
u  prašinu;  a  može  se  i  na  oko  skroz  dobri  krov  srušiti  na  ukućane.  Termiti 
imadu  s  mravima  zajedničko  jedino  to,  što  živu  udruženi  u  velikim  kolo- 

nijama.  Inače  su  termiti  ravnokrilci  (Orthoptera),  u  srodstvu  žohara  i 
skakavaca,  a  razvijaju  se  bez  preobrazbe;  mladi,  kada  se  izlegu  iz 
jajeta,  slični  su  odraslima.  Mravi  se  naprotiv  preobražuju  preko  ličinke  i 
kukuljice;  oni  su  opnokrilci  (Hymenoptera),  kao  pčele  i  ose. 

Miris  tijela  je  značajan  za  svaku  rasu.  Najjači  i  najneugodniji  je 
miris  Crnaca,  koji  strašno  udara  u  glavu,  a  ni  ne  zaboravlja  se  tako  lako; 
sličan  je  i  miris  Mongola,  Malajaca  i  njihovih  križanaca.  No  ovi  opet 
tvrde,  da  im  Europejci  ništa  ugodnije  ni  mirišu.  Ljudi  crvene  kose  imađu 
jak  miris,  a  tvrdi  se,  da  plave  žene  mirišu  mašusom  i  ambroin,  a  one 
s  tamnom  kosom  ljubicama.  Mirisu  tijela  imade  sva  sila  povoda.  Rase 
mirišu  prema  različitoj  hrani,  razlici  u  djelovanju  probavila,  ali  značajku 
mirisu  daju  i  izlučine  znojnih  i  masnih  žlijezda,  a  na  to  opet  djeluje  po¬ 
ložaj  i  klima  dotičnoga  kraja. 

Istarski  jantar,  koji  je  u  naučnoj  knjizi  poznat  i  pod  imenom  trin- 
kerit,  vrlo  je  lijepe  boje.  Sad  je  kao  zumbul  crven,  sad  opet  kestenjast, 
sad  potpunoma  proziran,  sad  opet  providan,  traslucentan.  Želiš  li  ga  kr¬ 
šiti,  to  ti  se  krši  Ijušturasto,  a  sjaji  se  kao  da  je  u  mast  umočen.  Nije 
tvrd,  pa  ga  možeš  noktom  parati  i  lako  u  prah  satrti.  Neznatno  je  teži 
od  vode.  Ako  ga  talimo,  to  razvija  oštre  neugodne  pare  i  sumporovodik. 
U  kipućem  benzolu  potpuno  se  otapa.  Taj  jantar  nalaze  u  ovećim  groma- 
dastim  masama  u  tercijarnom  ugljenu  kod  Krpana  kraj  Labina  u  Istri. 
Kako  je  dospio  tamo?  Onako  kao  i  ugljen,  iz  drveta.  Jantar  je  naime  fo¬ 
silna  smola,  koja  je  iscurila  iz  davno  već  izumrlih  četinjača.  U  našoj  Istri 
bilo  je  u  tercijarno  doba,  kao  na  čitavom  svijetu,  blago  podneblje,  pa  su 
tu  bujale  šume,  kakih  danas  nema  više  u  Istri.  U  tim  šumama  bilo  je 
dosta  četinjača,  osobito  onih.  što  ih  zovu  zajedničkim  imenom  Pinus 
succinifera  (bor  jantarovac).  Slično  crnogorično  drveće  raste  danas  u 
južnim  dijelovima  umjerenog  pojasa,  gdje  je  srednja  godišnja  temperatura 
20°  C  (dakle  kao  u  današnjoj  sjevernoj  Africi). 


CPf  RAZGOVORI.* *  I 

v. J 


Gosp.  D.  Trg.  u  V.  Pitate  među  ostalim:  Kako  zatvara  vrtni 
puž  svoju  kućicu  i  prezimljuje  ?  Poklopac,  kojim  zatvora  puž  ku¬ 
ćicu,  stvara  isti  onaj  organ,  t.  zv.  plašt,  koji  izlučuje  i  čitavu  kućicu.  Na 
zimski  se  san  počinje  puž  spremati  već  početkom  oktobra.  Postane  trom, 
jede  sve  manje  i  sakriva  se  pod  lišće  i  mahovinu.  Nato  si  iskopa  nogom, 
organom  kojim  puže,  u  zemlji  rupu,  a  tu  onda  okretanjem  pomoću  kućice 
izgladi  i  zaokruži,  te  se  smiri  okrenuv  otvor  kućice  prema  gore,  da  što 
laglje  dopre  do  njega  zrak.  Kad  se  posve  uvukao  u  kućicu,  zatvori  otvor 
plaštem,  koji  izluči  svojim  bezbrojnim  žlijezdama  najprvu  nekakovu  sluz- 
natu  tvar.  Ta  otvrdne  u  tanku  rožnatu  kožicu,  a  ispod  nje  se  slažu  slo- 


*  U  „Razgovorima"  donašat  će  „Priroda"  razjašnjenja,  koja  žele  čla¬ 
novi  i  pretplatnici  u  raznim  pitanjima  iz  prirodnih  nauka.  Tu  će  biti 
mjesta  i  za  priopćivanje  opažanja  po  prirodi,  koja  pošalju  članovi  i  pret¬ 
platnici  našem  listu. 

•ievi  vapna  spojenoga  s  ugljikom  i  fosforom.  Debljina  toga  poklopca,  koji 
se  zove  i  epifragma,  iznaša  nekoliko  milimetara,  a  nije  potpuno  zatvoren, 
budući  da  puž  nebi  mogao  inače  do  uzduha.  U  poklopcu  se  naime  nalazi 
posve  sitna  škuljica,  kroz  koju  ulazi  zrak.  Nakon  što  je  gotov  zimski  po¬ 
klopac,  uvuče  se  životinja  još  dublje  u  kućicu,  te  izluči  novi  poklopac, 
ali  taj  je  samo  kožnat.  Zatim  se  po  treći  puta  uvuče  još  jače,  te  izluči 
novi  poklopac  i  tako  može  redom  da  načini  do  konca  zime  i  do  šest 
tak  ih  pregrada  ka. 

Zimski  je  san  puža  veoma  dubok,  a  izmjena  je  tvari  posve  ne¬ 
znatna.  To  vrijeme  proživi  puž  od  hrane,  koju  je  spremio  poglavito  u 
jetrima  u  obliku  t.  zv.  glikogena.  To  je  neka  vrst  sladora,  koja  dolazi 
najčešće  u  jetrima,  ali  je  nađena  i  kod  gljiva.  Od  životnih  pojava  obavlja 
se  prije  svega  disanje,  a  nuždan  uzduh  dolazi  kroz  rupicu  na  epifragmi. 
Srce  udara  veoma  slabo;  u  ljeti  udari  u  minuti  10—13  puta,  dok  zimi  tek 
4—6  puta,  a  i  manje.  Jetra  postanu  preko  zime  mnogo  manja,  a  to  je  i 
razumljivo,  budući  da  puž  živi  na  račun  tvari,  koje  su  u  jetrima  sprem¬ 
ljene.  Uz  to  je  potrošeno  za  gradnju  epifragme  vapno,  koje  je  bilo  ta¬ 
kođer  u  jetrima  spremljeno.  Može  se  upravo  vaganjem  dokazati,  da  iz 
jetara  nestane  toliko  tvari,  koliko  je  teška  epifragma.  Obično  traje  zimski 
san  oko  6  mjeseci.  U  proljeće  otvori  puž  zatvor  kućice  tako,  da  nogom 
jako  pritišće  epifragmu,  i  time  je  razlupa. 

Potreba  zimskog  sna  tako  je  uvriježena  i  skopčana  s  organizmom 
puža,  da  se  spremi  i  onda  na  počinak,  ako  ga  držimo  u  jesen  i  preko 
zime  i  u  povišenoj  toplini.  Usnuli  puževi  mogu  da  ustraju  na  hladnom 
mjestu  pače  do  20  mjeseci. 

L.  M.  Pitate:  Zašto  crvenu  zemlju  t.  z.  „lerru  rossu“  (crljenicu) 
nalazimo  tako  raširenu  po  Dalmaciji  i  dalmatinskim  otocima?  Ponajprije 
nam  je  naglasiti,  da  se  „terra  rossa“  ne  nalazi  samo  u  Dalmaciji  i  na  dal¬ 
matinskim"  otocima,  nego  po  čitavom  našem  kršu,  sve  tamo  od  Triglava 
pa  do  Kotora.  Ona  je  vezana  uz  vapneno  gorje,  pa  gdje  je  vapnenca,  tu 
je  i  crljenice.  Zato  će  te  je  naći  u  Kranjskoj,  Istri,  Gorskom  Kotaru,  hrv. 
Primorju,  Lici  i  Krbavi,  pa  u  Bosni  i  Hercegovini.  Zašto  je  vezana  crlje- 
nica  baš  uz  vapnenac?  Ona  se  u  vapnencima  nalazi  od  iskona.  Metnemo 
li  komadić  vapnenca  u  solnu  kiselinu,  on  će  se  ubrzo  otopiti,  no  ono 
malo  crljenice,  što  se  nalazilo  u  vapnencu,  ne  će  moći  kiselina  da  otopi, 
jer  je  crljenica  spram  kiseline  jako  otporna;  crljenica  će  pasti  kao  fini 
crljeni  prah  na  dno  posude,  u  kojoj  smo  otapali  vapnenac.  Nekako  tako 
biva  i  u  prirodi,  u  našem  kršu.  Tu  voda,  u  kojoj  ima  ugljične  (a  valjda 
i  još  koje  druge)  kiseline,  otapa  vapnenac,  a  onu  crljenicu,  što  je  u  vap¬ 
nencu  kao  fini  prah  razasuta,  ostavlja  neotopljenom.  Kroz  dugotrajne  vije- 
kove  nakupi  se  po  pukotinama  vapnenca  znatna  količina  crljenice,  pa 
služi  kao  plodno  tlo  bilju.  Po  svom  kemijskom  i  rudnom  sastavu  crlje¬ 
nica  je  isto  što  i  boksit:  to  je  spoj  aluminija  sa  kisikom  i  vodikom,  ili 
kako  se  to  u  nauci  veli,  to  je  aluminijev  hidroksid.  Budući  da  ima  u  sebi 
prilično  željeza  (željeznog  hidroksida)  to  je  crveno  obojena;  bez  željeza 
bila  bi  bijela. 

Tetrijebovi  mali  na  Ivančici.  Ovdje  su  se  prolazno  zadržavali,  a 
sudim,  da  ih  je  dotjerala  pucnjava  u  Alpama,  budući  da  ih  dosada  nijesam 
nikada  u  ovom  kraju  vidio,  a  ni  najstariji  lovci  i  lugari  ne  sjećaju  se,  da 
bi  dolazili.  Po  visinama  Očurskog  gorja  pao  mi  je  u  oči  osobito  veliki 
broj  jarebica,  koje  su  uzete  pod  strogi  nadzor  i  zaštitu,  budući  da  ova 
tiha  i  lijepa  ptica  sve  više  iščezava.  —  Ivanec,  20.  prosinca  1915.  —  H. 
Blamschein. 


Ispravi!  U  članku  „Medljika  crna  i  medena  rosau  u  10.  br.  „Pri- 
rode“,  str.  147.,  redak  4.  odozgo  ima  biti  0-03°/0,  a  ne  3%! 

Našim  čitačima! 

v' 

Šestim  godištem  stupa  „Priroda"  pred  svoje  čitače  u 
nešta  uvećanom  opsegu.  Izlazi  svaki  mjesec  osim  srpnja  i 
kolovoza,  a  pretplata  joj  iznaša  kao  i  dosad  5  K  godišnje. 
Učitelji  i  đaci  plaćaju  samo  3  K.  Pojedini  broj  stoji  50  fil. 

Narudžbe,  rukopisi,  reklamacije,  upiti  i  razjažnjenja 
šalju  se  uredniku  dru.  Franu  Tucanu  (Zagreb,  Demetrova  ulica 
br.  1.),  a  pretplata  blagajniku  dru.  Mariju  Kiseljaku  (Zagreb, 
Gajeva  ul.  br.  53.) 

Što  je  dužan  svaki  pretplatnik  „Prirode"?  Dužan  je  upla¬ 
titi  što  prije  pretplatu.  Dužan  je  u  krugu  svojih  znanaca  i  pri¬ 
jatelja  širiti  ljubav  za  našu  „Prirodu".  Dužan  je  nastojati,  da 
se  „Priroda"  što  više  raširi.  A  je  li  svaki  toj  svojoj  dužnosti 

udovoljio  ? 

Koju  zadaću  vrši  „Priroda"?  Upoznaje  hrvatski  narod 
sa  tekovinama  prirodnih  nauka,  razotkriva  mu  tajne  prirode, 
uči  ga  ljubiti  ono  što  je  lijepo  i  istinito. 

Za  koga  je  sve  „Priroda"  ?  Za  svakoga,  koji  ljubi  pri¬ 
rodne  nauke,  za  svakoga,  koji  shvata  zamašaj  prirodnih  nauka. 

y  V 

Sabirno  zato  pretplatu  za  „Prirodu" !  Širimo  zato  „Pri¬ 
rodu"!  To  nam  je  dužnost. 

Starija  godišta  „Prirode".  Tko  bi  si  želio  upotpuniti 
„Prirodu",  taj  može  dobiti  prva  četiri  godišta  uz  cijenu  od  2  K 
po  godištu.  Peto  godište,  jer  je  gotovo  raspačano,  stoji  5  K; 
za  učitelje  i  đake  3  K. 

Uplatni  list.  Pretplatnicima  u  užoj  Hrvatskoj  šaljemo 
„uplatili  list"  (ček),  da  nam  laglje  pošalju  pretplatu.  Oni,  koji 
su  već  svojoj  dužnosti  udovoljili,  mogu  taj  ček  dati  kome 
svome  znancu  i  prijatelju,  da  i  on  pošalje  pretplatu. 

%  % 

% 

Hrvatsko  prirodoslovno  društvo  u  Zagrebu  izdaje  još  osim 
popularnog  časopisa  „Prirode"  i  naučni  časopis  „Glasnik". 
Oba  ta  lista  dobivaju  članovi  društva  besplatno.  Članarina 
iznosi  godišnje  12  K. 


Sadržaj.  Članci:  Ferdo  Koch:  Naša  domovina  u  davno  doba.  1. 
—  Z)rv  V.  Vouk:  Fotografije  na  lišću.  5.  —  Milan  Markovič:  Soda.  7.  — 
Ivan  Širola:  Jean  Henri  Fabre.  10.  —  J.  H.  Fabre:  Njuh  kukaca.  14.  — 
Ivo  Pevalek:  Život  na  snijegu  i  ledu.  18.  —  Pabirci.  20.  —  Razgo¬ 
vori.  22.  —  Našim  čitačima.  24. 


Uređuje:  Dr.  Fran  Tućan.  —  Vlasništvo  i  naklada  društva  —  Tisak  kr.  zem.  tiskare. 

P.  NIKOLIC 

NASL.  S.  MILINOV 

ZAGREB  -  BJELOVAR. 


NAJLJEPŠIH  I  NAJMODERNIJH  TKANINA, 
SVILE,  BARŠUNA,  BATISTA,  KAMBRIKA, 
PLATNA,  ZASTORA,  SAGOVA,  RUBLJA, 
ZA  GOSPODU,  GOSPODJE  I  DJECU. 
ČARAPA,  OVRATNIKA  I  T.  D.  ^  ^  ^ 


STROGO  STALNE  I  TVORNIČKE  CIJENE. 
SOLIDNA  I  TOČNA  PODVORBA. 

KNJIŽARA 

I  ZNANSTVENI  ANTIKVARIJAT 

Mirka  Breyera 

ZAGREB,  —  ILICA  29. 


§  Preporuča 


skladište  novih  i  antikvarnih 

svim  jezicima.  ::  ::  ::  ::  :  : 


Onh^vli^  prirodoslovnu  literaturu  i  časopise,  te 

L^UUdVlJCl  potražuje  rijetka  i  rasprodana  djela.  ::  :: 


t^linilip  za  sv°j  antikvarijat  pojedina  djela  i  Čitave 
tvuJJUJC  biblioteke,  napose  starinske  knjige,  rukopise, 


povelje  i  slike. 

